pythainlp/thai-wiki-dataset-v4 huggingface dataset:
ตาตยานา เวเดเนเยวา

ตาตยานา เวเนียมีนอฟนา เวเดเนเยวา  เป็นนักแสดงโซเวียตชาวรัสเซียที่โด่งดังและเป็นพิธีกรรายการ "สปอคอยนอยนอชีมาลืยชี" ซึ่งเป็นรายการสำหรับเด็กชาวโซเวียต
เวเดเนเยวาเกิดที่ในสตาลินกราดในปี 1953 เธอย้ายไปยังกรุงมอสโกในปี 1972 และลงทะเบียนเรียนในสถาบันศิลปะการละครรัสเซีย ระหว่างที่เรียนอยู่ในสถาบัน เธอได้เดบิวต์ในภาพยนตร์หลายเรื่อง เช่น "Hello, I'm Your Aunt!" (1975) ในหมู่คนไม่กี่คน เมื่อสำเร็จการศึกษา เวเดเนเยวาได้รับเชิญไปที่โรงละครมายาคอฟสกี แต่ในไม่ช้าก็ถูกไล่ออกเพราะไม่ได้รับอนุญาตให้อยู่อาศัย (propiska) เธอกลายเป็นที่รู้จักในหมู่เด็กชาวโซเวียตในคริสต์ทศวรรษ 1970 และ 1980 จากบทบาทนำในรายการเด็ก "สปอคอยนอยนอชีมาลืยชี" และ "Visiting a Fairy Land" ("V gostiakh u skazki") ในชื่อ "ป้าตาเนีย" เธอยังเป็นพิธีกรของหลักสูตรภาษารัสเซียทางโทรทัศน์ของบีบีซี สำหรับผู้เริ่มต้นใน "รัซเซียนแลนเกวจแอนด์พีเพิล" ต่อมา เวเดเนเยวาเป็นผู้นำรายการทีวีและกิจกรรมคอนเสิร์ตอื่น ๆ และเป็นหนึ่งในกลุ่มที่ได้รับความนิยมมากที่สุดในสหภาพ เธอถูกบังคับให้ลาออกในปี 1993 และย้ายไปฝรั่งเศสกับสามีของเธอซึ่งเธออาศัยอยู่จนถึงปี 1999 เวเดเนเยวากลับมารับงานโทรทัศน์ในปี 2000 
เธอปรากฏตัวครั้งสุดท้ายใน "สปอคอยนอยนอชีมาลืยชี" ในปี 2002 ก่อนที่เธอถูกแทนที่โดยโอฮานา เฟโดโรวาในฐานะพิธีกร
วัดไทรทอง (จังหวัดตราด)

วัดไทรทอง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหนองโสน อำเภอเมืองตราด จังหวัดตราด ปัจจุบันมีพระครูนิโครธสุวรรณวิวัฒน์ (วรรณุ สุวณฺโณ ป.ธ.3) เป็นเจ้าอาวาส
วัดไทรทอง หรือเดิมชื่อว่า วัดหนองโสน ตั้งวัดเมื่อ พ.ศ. 2324 ได้รับพระราชทานวิสุงคามสีมาเมื่อ พ.ศ. 2479 เป็นวัดที่พระบาทสมเด็จพระจุลจอมเกล้าเจ้าอยู่หัวเคยเสด็จมาประทับแรมเมื่อคราวประพาสตัวเมืองตราด โดยบันทึกไว้ว่า เสด็จประทับที่ศาลาวัดซึ่งปัจจุบันอยู่บริเวณเมรุ แต่ศาลาหลังนี้ได้มีการรื้อทิ้งแล้ว นอกจากนั้นยังมีเรื่องเล่าว่าเมื่อครั้งจังหวัดตราดตกเป็นของฝรั่งเศส มีทหารฝรั่งเศสมาจับปลาในสระของวัด ห้ามเท่าใดก็ไม่ฟัง จึงได้ให้เรสิตังค์สอบสวน ภายหลังทหารฝรั่งเศสต้องชดใช้ให้วัด
ภายในวัดมีหอไตรเก่าแก่ อายุราวอยุธยาตอนปลายหรือสมัยธนบุรี ภายในเขียนภาพจิตรกรรมฝาผนังฝีมือช่างชั้นครู ภาพเขียนส่วนมากจะวาดบนเพดาน และคอสองของหอสวดมนต์ แสดงเนื้อหาทำบาป การผิดศีล การทำชั่ว และต้องได้รับผลกรรมในนรกลักษณะต่าง ๆ กัน การตกกระทะทองแดง ขึ้นต้นงิ้ว เป็นเปรต เป็นอสูรกายในรูปแบบต่าง ๆ
วัดศรีมิ่งแก้ว

วัดศรีมิ่งแก้ว เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลรอบเวียง อำเภอเมืองเชียงราย จังหวัดเชียงราย มีเนื้อที่ทั้งหมด 3 ไร่ 3 งาน 51 ตารางวา
ประวัติ.
ก่อน พ.ศ. 2465 บ้านหัวฝายยังไม่มีวัด หากจะทำบุญต้องออกจากหมู่บ้านไปทำบุญที่วัดอื่นซึ่งมีระยะทางไกลยากต่อการเดินทาง ผู้เฒ่าผู้แก่หลายท่าน อาทิเช่น พ่อหลวงเกตุ เชื้อเจ็ดตน, พ่อปี่เปา กฤตสัมพันธ์, พ่อยี่ ตุงคบุรี, พ่อหลวง ตุงคบุรี, พ่อหงส์ ใส่แก้ว, พ่อคำ ชัยศิลปิน, พ่อนวล
นันทคีรี, พ่อปั้ง มะลิกุล และพ่อใจ สิทธิบุญมา ได้ปรึกษาหารือกันเรื่องการสร้างวัดเพื่อสะดวกแก่การทำบุญ ในวันรุ่งขึ้นจึงขอแรงชาวบ้านไปช่วยแผ้วถางป่าตรงเนินเขาท้ายหมู่บ้านหัวฝายได้เนื้อที่ประมาณ 6 ไร่ ชาวบ้านได้ร่วมใจกันบริจาคทรัพย์และลงแรงจัดสร้างถาวรวัตถุ เมื่อสร้างเสร็จได้ นิมนต์พระจากวัดสันมะนะมาอยู่จำพรรษา พระครูอุตตมะปัญญาเจ้าคณะตำบลป่าอ้อ ได้ส่งพระแฮด ปัญญาใส มาเป็นรักษาการแทนเจ้าอาวาสตั้งแต่ พ.ศ. 2465 เรียกชื่อวัดนี้ว่า วัดหัวฝาย เพราะสถานที่ตั้งของวัดในตอนนั้นตั้งอยู่เหนือฝาย จนได้ตั้งเป็นวัดเมื่อ พ.ศ. 2469
ต่อมาราว พ.ศ. 2470 คณะกรรมการชุดเดิมเห็นว่ารอบบริเวณป่ารกทึบ เมื่อฤดูแล้งมักเกิดไฟป่า ลุกลามเข้าถึงบริเวณวัดเสมอ อีกทั้งยังหาน้ำใช้น้ำกินยาก คณะกรรมการจึงได้หารือกับพ่อเลี้ยงส่างตี๊ แม่เลี้ยงจองมน ซึ่งมีที่ดินในหมู่บ้านเป็นจำนวนมากเพื่อขอบริจาคที่ดินสร้างวัดใหม่ท่านทั้งสองไม่ขัดข้องได้บริจาคที่ดินเนื้อ ที่จำนวน 8 ไร่ คณะกรรมการและชาวบ้านจึงได้ร่วมใจกันสร้างวัดใหม่ในที่ตั้งปัจจุบันและตั้งชื่อใหม่ว่า "วัดศรีมิ่งแก้ว" วัดได้รับพระราชทานวิสุงคามสีมาเมื่อ พ.ศ. 2513
อาคารเสนาสนะ.
อุโบสถศิลปะล้านนาประยุกต์ เป็นอาคารสูงแบบคอนกรีตเสริมเหล็กที่นิยมสร้างในภาคกลางแต่ยังคงตกแต่งด้วยลวดลายแบบล้านนา ได้แก่ หน้าแหนบปีกนก โก่งคิ้ว ระหว่างเสามีไม้ค้ำ ฯลฯ และมีเจดีย์ฐานเดียว รูปสี่เหลี่ยมจัตุรัส รองรับฐานทรงกลม โดยรอบส่วนกลางองค์เจดีย์มีซุ้มจระนำ 2 ชั้น ประดับซุ้มจระนำด้วยพระพุทธรูปต่าง ๆ รองรับองค์ เหนือองค์ระฆังเป็นแนวของปล้องไฉนเรียวแหลม
มิสอินเตอร์เนชั่นแนลควีน 2018

มิสอินเตอร์เนชั่นแนลควีน 2018  เป็นการจัดประกวดมิสอินเตอร์เนชั่นแนลควีน ครั้งที่ 13 จัดขึ้นในวันที่ 9 มีนาคม พ.ศ. 2561 ที่โรงละครทิฟฟานี่โชว์ พัทยา เมืองพัทยา จังหวัดชลบุรี ประเทศไทย ในปีนี้มีผู้เข้าประกวด 28 คนจากทั่วโลก โดยจิรัชยา ศิริมงคลนาวิน มิสอินเตอร์เนชั่นแนลควีน 2016 จากประเทศไทย ได้สวมมงกุฎให้แก่ เหงียน ฮวง เกียง จากประเทศเวียดนาม เป็นผู้ครองตำแหน่งมิสอินเตอร์เนชั่นแนลควีนประจำปีนี้
ผู้เข้าประกวด.
ในปีนี้มีผู้เข้าประกวดทั้งหมด 28 คน ดังต่อไปนี้
 <id>155194</id>
 <redirect title="แม่แบบ:Country data France" />
 <revision>
 <id>1018478</id>
 <timestamp>2008-03-26T12:46:18Z</timestamp>
 <contributor>
 <username>Lerdsuwa</username>
 <id>436</id>
 </contributor>
 <comment>เปลี่ยนทางไปที่ </comment>
 <origin>1018478</origin>
 <model>wikitext</model>
 <format>text/x-wiki</format>
บูกิตติงงี

บูกิตติงงี (, ยาวี:) เป็นนครในจังหวัดสุมาตราตะวันตก ประเทศอินโดนีเซีย มีประชากรตามสำมะโนปี 2020 อยู่ที่ 121,028 คน ถือเป็นเมืองที่มีประชากรมากสุดอันดับสามของจังหวัด และมีพื้นที่อาณาเขต 25.24 กม2. บูกิตติงงีตั้งอยู่ในภูมิภาคที่ราบสูงมีนังกาเบา ราว 90 กิโลเมตรจากปาดัง เมืองหลวงของจังหวัด นครบูกิตติงงีมีอาณาเขตทั้งหมดล้อมรอบด้วยอำเภออากัม ที่ซึ่งบูกิตติงงีเป็นศูนย์กลางการปกครองของอำเภอจนถึงปี นครบูกิตติงงีตั้งอยู่ใกล้กับเขาซิงงาลัง และภูเขาไฟมาราปี นครตั้งอยู่ที่ความสูง 930 เมตรจากระดับน้ำทะเล และมีอุณหภูมิโดยเฉลี่ยอยู่ระหว่าง 16.1° ถึง 24.9 °c
เดิมที บูกิตติงงีเป็นที่รู้ตักในชื่อ Fort de Kock ในอดีตเคยใช้นครบูกิตติงงีเป็นเมืองหลวงของอินโดนีเซียระหว่างสมัยรัฐบาลฉุกเฉินแห่งสาธารณรัฐอินโดนีเซีย (PDRI) ก่อนหน้าที่จะมาเป็นเมืองหลวงของ PDRI ยังเป็นเมืองหลวงของดัตช์อีสต์อินเดีส และในสมัยญี่ปุ่นยึดครองอินโดนีเซียในสงครามโลกครั้งที่สอง เหล่าทัพที่ 25 ญี่ปุ่น ซึ่งเป็นกองกำลังที่ยึดครองเกาะสุมาตรา ใช้บูกิตติงงีเป็นศูนย์กลางกิจการของกองทัพ และในปี 1943 ได้ย้ายกองบังคับบัญชาทั้งหมดจากสิงคโปร์มาที่บูกิตติงงี เรื่อยมาจนญี่ปุ่นยอมแพ้สงครามในปี 1945 ปัจจุบัน บูกิตติงงีเป็นเมืองท่องเที่ยวแนวหน้าของสุมาตราตะวันตก โดยมีสถานที่หมายตาสำคัญคือหอนาฬิกาจัมกาดัง
วัดซับพลูใหญ่ (ซับพลู)

วัดซับพลูใหญ่ หรือ วัดซับพลู ก่อตั้งวัดเมื่อ พ.ศ. 2483 เป็นวัดราษฎร์ สังกัดมหานิกาย ตั้งอยู่ที่บ้านซับพูล ตำบลห้วยบง อำเภอด่านขุนทด จังหวัดนครราชสีมา มีเนื้อที่ทั้งหมด 10 ไร่ 55 ตารางวา
วัดซับพลูใหญ่ได้รับพระราชทานวิสุงคามสีมา เมื่อวันที่ 17 มกราคม พ.ศ. 2541
อาคารเสนาสนะ.
ประกอบด้วย 
 อุโบสถ เป็นอาคารคอนกรีตเสริมเหล็ก
 ศาลาการเปรียญ สร้างเมื่อ พ.ศ. 2490 เป็นอาคารไม้ทรงไทย
 กุฏิสงฆ์
มิสอินเตอร์เนชั่นแนลควีน 2019

มิสอินเตอร์เนชั่นแนลควีน 2019  เป็นการจัดประกวดมิสอินเตอร์เนชั่นแนลควีน ครั้งที่ 14 จัดขึ้นในวันที่ 8 มีนาคม พ.ศ. 2562 ที่โรงละครทิฟฟานี่โชว์ พัทยา เมืองพัทยา จังหวัดชลบุรี ประเทศไทย ในปีนี้มีผู้เข้าประกวด 21 คนจากทั่วโลก โดยเหงียน ฮวง เกียง มิสอินเตอร์เนชั่นแนลควีน 2018 จากประเทศเวียดนาม ได้สวมมงกุฎให้แก่ จีเซล บาร์บี้ รอเยล จากประเทศสหรัฐอเมริกา เป็นผู้ครองตำแหน่งมิสอินเตอร์เนชั่นแนลควีนประจำปีนี้
ผู้เข้าประกวด.
ในปีนี้มีผู้เข้าประกวดทั้งหมด 21 คน ดังต่อไปนี้
มิสอินเตอร์เนชั่นแนลควีน 2020

มิสอินเตอร์เนชั่นแนลควีน 2020  เป็นการจัดประกวดมิสอินเตอร์เนชั่นแนลควีน ครั้งที่ 15 จัดขึ้นในวันที่ 7 มีนาคม พ.ศ. 2563 ที่โรงละครทิฟฟานี่โชว์ พัทยา เมืองพัทยา จังหวัดชลบุรี ประเทศไทย ในปีนี้มีผู้เข้าประกวด 20 คนจากทั่วโลก โดยจีเซล บาร์บี้ รอเยล มิสอินเตอร์เนชั่นแนลควีน 2019 จากประเทศสหรัฐอเมริกา ได้สวมมงกุฎให้แก่ วาเลนติน่า ฟลูแชร์ จากประเทศเม็กซิโก เป็นผู้ครองตำแหน่งมิสอินเตอร์เนชั่นแนลควีนประจำปีนี้
ผู้เข้าประกวด.
ในปีนี้มีผู้เข้าประกวดทั้งหมด 20 คน ดังต่อไปนี้
 <id>155194</id>
 <redirect title="แม่แบบ:Country data France" />
 <revision>
 <id>1018478</id>
 <timestamp>2008-03-26T12:46:18Z</timestamp>
 <contributor>
 <username>Lerdsuwa</username>
 <id>436</id>
 </contributor>
 <comment>เปลี่ยนทางไปที่ </comment>
 <origin>1018478</origin>
 <model>wikitext</model>
 <format>text/x-wiki</format>
มิสอินเตอร์เนชั่นแนลควีน 2022

มิสอินเตอร์เนชั่นแนลควีน 2022  เป็นการจัดประกวดมิสอินเตอร์เนชั่นแนลควีน ครั้งที่ 16 จัดขึ้นในวันที่ 25 มิถุนายน พ.ศ. 2565 ที่โรงละครทิฟฟานี่โชว์ พัทยา เมืองพัทยา จังหวัดชลบุรี ประเทศไทย ในปีนี้มีผู้เข้าประกวด 23 คนจากทั่วโลก โดยวาเลนติน่า ฟลูแชร์ มิสอินเตอร์เนชั่นแนลควีน 2020 จากประเทศเม็กซิโก ได้สวมมงกุฎให้แก่ ฟิวแชร์ แอน ราวีน่า จากประเทศฟิลิปปินส์ เป็นผู้ครองตำแหน่งมิสอินเตอร์เนชั่นแนลควีนประจำปีนี้
ผู้เข้าประกวด.
ในปีนี้มีผู้เข้าประกวดทั้งหมด 23 คน ดังต่อไปนี้
 <id>155194</id>
 <redirect title="แม่แบบ:Country data France" />
 <revision>
 <id>1018478</id>
 <timestamp>2008-03-26T12:46:18Z</timestamp>
 <contributor>
 <username>Lerdsuwa</username>
 <id>436</id>
 </contributor>
 <comment>เปลี่ยนทางไปที่ </comment>
 <origin>1018478</origin>
 <model>wikitext</model>
 <format>text/x-wiki</format>
ชาเนย

ชาเนย หรือ เพอชา (ทิเบต: བོད་ཇ་, ไวลี: "bod ja", พินอินทิเบต: "pö qa", "ชาทิเบต") หรือ ซูโหยวฉา  เป็นเครื่องดื่มของคนในพื้นที่เทือกเขาหิมาลัยในประเทศเนปาล ภูฏาน อินเดีย (โดยเฉพาะในลาดัก รัฐสิกขิม รัฐอรุณาจัลประเทศ) ปากีสถาน (โดยเฉพาะในกิลกิต-บัลติสถาน) ทิเบต และ พื้นที่ภาคตะวันตกของจีน แต่เดิมจะทำจากน้ำชาที่ผสมกับเนยที่ทำจากนมของจามรีและเกลือ แม้ว่าในปัจจุบันจะมีแบบที่ใช้เนยที่ทำจากนมวัวซึ่งทำให้ชาชนิดนี้เป็นที่แพร่หลายมากขึ้น
ประวัติ.
ประวัติศาสตร์ของชาในทิเบตย้อนไปถึงช่วงศตวรรษที่ 7 ในช่วงสมัยราชวงศ์ถัง แต่ว่าชาเนยก็ไม่ได้เป็นที่นิยมในทิเบตจนถึงประมาณช่วงศตวรรษที่ 13
ตามตำนานกล่าวว่า มีเจ้าหญิงชาวจีนมาสมรสกับกษัตริย์ของทิเบตซึ่งภายหลังก็ช่วยกันสร้างเส้นทางค้าขายระหว่างจีนและทิเบต ในเส้นทางการค้านี้ชาวจีนก็ได้นำชาเข้ามาในทิเบต ภายหลังเนยจึงนำมาเติมใส่ในน้ำชาแล้วจึงกลายเป็นเครื่องดื่มประจำของชาวทิเบตไป
ในศตวรรษที่ 8 ชาใช้ดื่มกันเป็นปกติในทิเบต ในช่วงศตวรรษที่ 13 ชาก็ได้ถูกนำมาใช้พิธีทางศาสนา
ในปัจจุบัน ชาเนยก็ยังเป็นที่แพร่หลายในทิเบต ด้วยที่ผู้คนดื่มชาชนิดนี้วันละ 60 ถ้วยเล็ก
การเตรียม.
ชาเนยคุณภาพจะทำโดยการต้มชาผูเอ่อร์ในน้ำเป็นเวลาครึ่งวัน เพื่อให้ได้สีน้ำตาลเข้ม จากนั้นจึงกรองใบชาออกและใส่ในกระบอกพร้อมกับเนยจามรีและเกลือซึ่งจะทำการผสม จนได้ชาที่มีความข้นในระดับเดีบวกับซุปหรือน้ำมัน จากนั้นก็นำไปเทใส่ในเหยือกหรือกา
อีกวิธีจะทำโดยการต้มน้ำและใส่ใบชาในปริมาณหนึ่งกำมือลงไป ซึ่งจะปล่อยให้แช่ไว้จนกว่าสีของน้ำชาเกือบจะเป็นสีดำ จากนั้นก็ใส่เกลือ หรืออาจจะใส่ผงฟูลงไปเพื่อปรับรสชาติของชา แล้วก็กรองชาด้วยกระชอนที่ทำจากต้นกกหรือขนม้าใส่ในกระบอกไม้ แล้วจึงกวนกับเนยจนได้น้ำชาที่มีความข้นที่เหมาะสมและย้ายลงไปเทลงหม้อทองแดงและปล่อยทิ้งไว้บนเตาไฟเพื่อทำให้ชาอุ่นอยู่ตลอด หากไม่มีกระบอกสำหรับทำเนย ก็จะใช้วิธีคนในหม้อแทน
สุมาอี้ นักปราชญ์ยอดขุนพล

สุมาอี้ นักปราชญ์ยอดขุนพล  เป็นซีรีส์ละครโทรทัศน์จีนทวิภาคในปี พ.ศ. 2560 เนื้อเรื่องอิงจากชีวประวัติของสุมาอี้ ขุนนางและขุนพลผู้มีชีวิตในช่วงปลายยุคราชวงศ์ฮั่นตะวันออกและยุคสามก๊กของประเทศจีน ซีรีส์ละครนำแสดงโดยอู๋ ซิ่วปัวซึ่งรับบทเป็นสุมาอี้ตัวละครเอก ร่วมด้วยหลิว เทา, หลี่ เฉิน, จาง จวินหนิง, ถัง อี้ซิน, ยฺหวี เหอเหว่ย์ และหวัง หลัวหยงรับบทตัวละครรอง ซีรีส์ภาคแรกเริ่มออกอากาศทางช่องเจียงซูทีวีและอานฮุยทีวีเมื่อวันที่ 22 มิถุนายน พ.ศ. 2560 ภาคสองเริ่มออกอากาศทางโยฺวคู่เมื่อวันที่ 7 ธันวาคม พ.ศ. 2560
ซีรีส์ละครโทรทัศน์"สุมาอี้ นักปราชญ์ยอดขุนพล"ออกอากาศในประเทศไทยทางช่อง 3 เอชดี ออกอากาศครั้งแรกเมื่อวันที่ 17 ตุลาคม พ.ศ. 2565
เรื่องย่อ.
ซีรีส์ละครเป็นเรื่องราวชีวประวัติของสุมาอี้ตลอดช่วงปลายยุคราชวงศ์ฮั่นตะวันออกและยุคสามก๊กของประเทศจีน
ภาคแรกเล่าเรื่องราวการรับราชการในช่วงต้นของสุมาอี้ภายใต้โจโฉ ขุนศึกผู้กุมอำนาจราชสำนักและควบคุมพระเจ้าเหี้ยนเต้จักรพรรดิหุ่นเชิดในช่วงปลายราชวงศ์ฮั่นตะวันออก สุมาอี้กลายมาเป็นที่ปรึกษาของโจผีบุตรชายของโจโฉ และช่วยเหลือโจผีในการเอาชนะโจสิดน้องชายในการช่วงชิงอำนาจเพื่อขึ้นเป็นทายาทของโจโฉผู้บิดา หลังโจโฉเสียชีวิต โจผีชิงบัลลังก์จากพระเจ้าเหี้ยนเต้ เป็นการสิ้นสุดของราชวงศ์ฮั่น และสถาปนาตนขึ้นเป็นจักรพรรดิแห่งรัฐวุยก๊กที่สถาปนาขึ้นใหม่ ภาคนี้จบในราวช่วงกลางจนถึงช่วงปลายรัชสมัยของจักรพรรดิโจผี
ภาคสองเล่าเรื่องราวการรับราชการของสุมาอี้ในวุยก๊กในยุคสามก๊ก ในรัชสมัยจักรพรรดิโจผี โจยอย และโจฮอง สุมาอี้นำทัพวุยก๊กทำศึกต้านรัฐอริคือจ๊กก๊กและง่อก๊ก และก้าวขึ้นเป็นหนึ่งในผู้ทรงอิทธิพลในวุยก๊ก ในที่สุดก็ได้เป็นผู้สำเร็จราชการของโจฮองจักรพรรดิแห่งวุยก๊กพระองค์ที่สาม ในช่วงบั้นปลายชีวิต สุมาอี้ประสบความสำเร็จในการก่อ"รัฐประหาร"ยึดอำนาจโจซองผู้สำเร็จราชการร่วม และกลายมาเป็นผู้ปกครองวุยก๊ก"โดยพฤตินัย" ราว 15 ปีหลังการเสียชีวิจของสุมาอี้ สุมาเอี๋ยนหลานชายก็ชิงบัลลังก์วุยก๊กและสถาปนาราชวงศ์จิ้นขึ้นแทนที่ในที่สุด
นักแสดง.
ภาค 1.
<templatestyles src="Div col/styles.css"/>
ภาค 2.
<templatestyles src="Div col/styles.css"/>
การสร้าง.
ซีรีส์ใช้เวลาในการสร้างห้าปีและใช้ทุนสร้างรวม 400 ล้านหยวน ส่วนใหญ่เป็นการลงทุนเพื่อสร้างฉาก เครื่องแต่งกายมากกว่า 6,000 ชุดถูกทำขึ้นสำหรับการแสดง อู๋ซิ่วปัวผู้เป็นนักแสดงนำยังรับผิดชอบเป็นผู้อำนวยการผลิตของซีรีส์ การถ่ายทำใช้เวลา 333 วันตั้งแต่วันที่ 13 กุมภาพันธ์ พ.ศ. 2559 ถึง 10 มกราคม พ.ศ. 2560
ผลตอบรับ.
คำวิจารณ์.
ซีรีส์ได้รับการชื่นชมอย่างสูงในด้านเนื้อเรื่อง การถ่ายทำ และการแสดง ซีรีส์ภาคแรกมียอดเข้าชมหกพันล้านครั้งทางโยฺวคู่และได้คะแนน 8.2 คะแนนจาก 10 คะแนนทางโตฺ้วปั้น มีการดัดแปลงซีรีส์เป็นเกมมือถือ แต่ผู้ชมบางส่วนก็วิจารณ์เกี่ยวกับข้อมูลทางประวัติศาสตร์ในซีรีส์ที่ไม่ถูกต้อง และกล่าวว่ารายละเอียดที่เพิ่มเข้ามาและบทพูดที่ใช้ภาษาปัจจุบันทำลายอรรถรส
อำเภอตานะฮ์ดาตาร์

ตานะฮ์ดาตาร์  เป็นอำเภอ  ในจังหวัดสุมาตราตะวันตก ประเทศอินโดนีเซีย มีพื้นที่รวม 1,336 ตารางกิโลเมตร และตามสำมะโนปี 2010 มีประชากร 338,484 คน และในสำมะโนปี 2020 อยู่ที่ 371,704 คน เมืองหลักของอำเภอคือบาตูซังการ์
ตานะฮ์ดาตาร์เป็นอำเภอที่เป็นที่ตั้งของสถานที่ท่องเที่ยวมากมาย เช่น พระราชวังปาการูยุง, สุเหร่าลูบุกเบาก์ และทะเลสาบซิงการัก เทศกาลวิ่งควาย "ปาชูจาวี" อันโด่งดังมาจากอำเภอนี้เช่นกัน
รัฐสภาเวลส์

รัฐสภาเวลส์ (, ; "แปลว่า" รัฐสภา หรือวุฒิสภา) คือรัฐสภาแห่งเวลส์ที่ได้รับการถ่ายโอนอำนาจมาจากสหราชอาณาจักร โดยมีลักษณะเป็นสภาเดียว มีสมาชิกมาจากการเลือกตั้งตามระบอบประชาธิปไตย โดยมีอำนาจหน้าที่ในการตรากฎหมายเพื่อใช้ในเวลส์ โดยเฉพาะกฎหมายเกี่ยวกับภาษีอากร และการกำกับดูแลรัฐบาลเวลส์ โดยรัฐสภาเวลส์ใช้ภาษาราชการสองภาษา ประกอบด้วยภาษาเวลส์ และภาษาอังกฤษ โดยเมื่อแรกก่อตั้งในปีค.ศ. 1999 จนถึงปีค.ศ. 2020 นั้นเคยเรียกสภานี้ว่า สมัชชาแห่งชาติเวลส์  
รัฐสภาเวลส์ประกอบด้วยสมาชิกรัฐสภา  เรียกเป็นอักษรย่อว่า "MS" ("AS" ในภาษาเวลส์) จำนวน 60 คน โดยตั้งแต่ค.ศ. 2011 สมาชิกมาจากการเลือกตั้ง โดยมีวาระ 5 ปี โดยผ่านการลงคะแนนระบบสมาชิกเพิ่มเติม โดยมีสมาชิกจำนวน 40 เป็นผู้แทนมาจากแต่ละเขตเลือกตั้งที่แบ่งตามเขตภูมิศาสตร์ และได้รับการเลือกตั้งมาจากระบบการลงคะแนนแบบแบ่งเขตคะแนนสูงสุด (First-past-the-post) และอีก 20 คน ที่มาจากการเลือกตั้งจากเขตภูมิภาค (electoral regions) ที่มีขนาดใหญ่ขึ้น โดยใช้ระบบการลงคะแนนตามวิธีโดนต์ในแบบสัดส่วน โดยพรรคการเมืองที่รวมเสียงข้างมากในสภาได้จะเป็นผู้จัดตั้งรัฐบาล
สมัชชาแห่งชาติเวลส์ได้ถูกจัดตั้งขึ้นเป็นครั้งแรกตามพระราชบัญญัติรัฐบาลแห่งเวลส์ ค.ศ. 1998 อันเป็นผลมาจากการลงประชามติในปีค.ศ. 1997 โดยสมัชชานี้ไม่ได้มีอำนาจในการตรากฎหมายปฐมภูมิ โดยต่อมาได้รับอำนาจในการตรากฎหมายมากขึ้นตามพระราชบัญญัติรัฐบาลแห่งเวลส์ ค.ศ. 2006 และต่อมาได้มีอำนาจในการตรากฎหมายปฐมภูมิอันสืบเนื่องมาจากการลงประชามติเมื่อ 3 มีนาคม ค.ศ. 2011 โดยรัฐสภาสหราชอาณาจักร และรัฐมนตรีเวลส์นั้นไม่จำเป็นต้องเห็นชอบในการผ่านกฎหมายใดๆ ที่ตราโดยรัฐสภาเวลส์เพื่อใช้ในเขตทั้ง 20 เขตของเวลส์ โดยต่อมารัฐสภาเวลส์ได้รับอำนาจมากขึ้นจากพระราชบัญญัติเวลส์ ค.ศ. 2014 และ ค.ศ. 2017 โดยในฉบับหลังนั้นทำให้รัฐสภาเวลส์มีอำนาจในการตรากฎหมายเหมือนกับรัฐสภาสกอตแลนด์ 
ต่อมาในปีค.ศ. 2020 สมัชชาแห่งชาติเวลส์ได้เปลี่ยนชื่อเป็นรัฐสภาเวลส์ ตามพระราชบัญญัติรัฐสภาเวลส์และการเลือกตั้งของเวลส์ ค.ศ. 2020 โดยมีอำนาจเต็มในการตรากฎหมายเกี่ยวกับการสาธารณสุข การศึกษา การพัฒนาทางเศรษฐกิจ การคมนาคม สิ่งแวดล้อม การเกษตร การปกครองท้องถิ่น และภาษีอากรบางกรณี
เฟียร์เลส (อีพี)

เฟียร์เลส  เป็นอีพีเปิดตัวของเกิร์ลกรุปชาวเกาหลีใต้เลเซราฟิม วางจำหน่ายโดยซอร์ซมิวสิก เมื่อวันที่ 2 พฤษภาคม ค.ศ. 2022 และมีเพลงทั้งหมด 5 เพลง รวมถึงซิงเกิลหลักในชื่อเดียวกัน "เฟียร์เลส"เป็นอัลบั้มเดียวของกลุ่มที่มีคิม กา-รัม ซึ่งถูกถอดออกจากกลุ่มเมื่อวันที่ 20 กรกฎาคม ค.ศ. 2022
อัลบั้มเปิดตัวที่อันดับสองในแกออนอัลบั้มชาร์ต และได้รับการรับรอง Double Platinum โดย Korea Music Content Association (KMCA) สำหรับยอดขาย 500,000 หน่วย
การโปรโมต.
หลังจาก"เฟียร์เลส"วางจำหน่าย เลเซราฟิมได้จัดการแสดงสดในวันเดียวกัน เพื่อแนะนำอีพีและเพื่อสื่อสารกับแฟน ๆ ของพวกเธอ วงแสดงเพลง "Fearless" และ "Blue Flame" ระหว่างโชว์เคส
รายชื่อเพลง.
หมายเหตุ
ชาร์ต.
<templatestyles src="Col-begin/styles.css"/>
รัฐบาลเวลส์

รัฐบาลเวลส์  เป็นรัฐบาลแห่งเวลส์โดยได้รับการถ่ายโอนอำนาจมาจากรัฐสภาสหราชอาณาจักร โดยรัฐบาลประกอบด้วยรัฐมนตรี และรัฐมนตรีช่วย และอัยการ โดยรัฐมนตรีมีหน้าที่เข้าประชุมคณะรัฐมนตรีในรัฐบาลเวลส์ โดยมีผู้นำรัฐบาลคือ มุขมนตรี ซึ่งมักจะเป็นผู้นำในพรรคการเมืองที่มีผู้แทนมากที่สุดในรัฐสภาเวลส์ มุขมนตรีมีหน้าที่ในการแต่งตั้งรัฐมนตรีและรัฐมนตรีช่วย โดยจะต้องได้รับการรับรองจากรัฐสภา โดยรัฐบาลมีหน้าที่ในการดำเนินนโยบายในด้านที่ได้รับการถ่ายโอนอำนาจมา อาทิเช่น การสาธารณสุข การศึกษา การพัฒนาเศรษฐกิจ การคมนาคม และการปกครองท้องถิ่น โดยนโยบายต่างๆ จะต้องได้รับการรับรองโดยรัฐสภาก่อน
มาสค์ไรเดอร์ดับเบิล RETURNS

มาสค์ไรเดอร์ดับเบิล RETURNS (; โรมาจิ: "Kamen Rider Double RETURNS") เป็นภาพยนตร์วีซินีม่า ที่มาจากละครโทคุซัทสึ มาสค์ไรเดอร์ดับเบิล
ภาพรวม.
"มาสค์ไรเดอร์ดับเบิล RETURNS" เป็นผลงานออริจินอลวิดีโอชุดแรกของซีรีส์มาสค์ไรเดอร์ยุคเฮย์เซย์ถูกทำมาทั้งหมด 2 ตอนด้วยกันคือ มาสค์ไรเดอร์แอ็คเซล (; โรมาจิ: "Kamen Raidā Akuseru"; : Kamen Rider Accel) วางจำหน่ายเมื่อวันที่ 21 เมษายน ค.ศ. 2011 และ มาสค์ไรเดอร์เอเทอร์นัล (; โรมาจิ: "Kamen Raidā Etānaru"; : Kamen Rider Eternal) วางจำหน่ายเมื่อวันที่ 21 กรกฎาคม ค.ศ. 2011 โดยออริจินอลวิดีโอชุดนี้ถูกประกาศในช่วงทีวีซีรีส์ที่ออกอากาศในตอนสุดท้าย จนกลายเป็นธรรมเนียมของซีรีส์มาสค์ไรเดอร์ผลงานชุดหลัง นอกจากนี้ยังเป็นภาคแยกที่มีตัวละครเสริมจากทีวีซีรีส์และภาพยนตร์มาเป็นตัวละครหลักในเรื่อง แล้วยังเป็นผลงานแรกของซีรีส์ที่มีตัวละครศัตรูเป็นตัวละครหลักอีกด้วย
เนื้อเรื่อง.
มาสค์ไรเดอร์เอเทอร์นัล.
หลังจากการล่มสลายของมิวเซี่ยม โชทาโร่, ฟิลิปและอากิโกะ ยังคงทำหน้าที่ในการกำจัดโดพันท์ที่ยังหลงเหลืออยู่ จนวันหนึ่งพวกเขาก็ได้พบกับมีนะ หญิงสาวที่โกรธแค้นดับเบิ้ล อันเนื่องมาจากการตายของไดโด คัทซูมิ หรือมาสค์ไรเดอร์เอเทอร์นัลนั่นเอง ณ ที่แห่งนั้น พวกโชทาโร่ก็ได้รู้เรื่องราวอันเป็นจุดเริ่มต้นของมาสค์ไรเดอร์เอเทอร์นัลจากปากของมีนะ หญิงสาวที่ได้รับการช่วยเหลือจากไดโด คัทสึมิ...
ตัวละคร.
ในส่วนตัวละครหลักดูเพิ่มเติมที่ รายชื่อตัวละครในมาสค์ไรเดอร์ดับเบิล
มาสค์ไรเดอร์ที่ปรากฏในเฉพาะออริจินอลวิดีโอ.
มาสค์ไรเดอร์แอ็คเซลบูสเตอร์.
ร่างที่ใช้ไกอาเมมโมรี่เคียวคะอแดปเตอร์ใส่ลงในแอ็คเซลเมมโมรี่ เป็นร่างเพิ่มพลังของแอ็คเซล สีของชุดเป็นสีเหลือง โล่ของหน้ากากถูกปิดด้วยชัตเตอร์สีเหล็กสีดำ และถูกแทนที่สูญเสียล้อสำหรับไบค์ฟอร์ม มีความสมดุลทั้งด้านพลังและความเร็ว สามารถต่อสู้บนอากาศด้วยบูสเตอร์ที่ติดตั้งอยู่ด้านหลังและช่วงขาทั้ง 2 ข้าง เมื่อทำการบินจะมีไอพ่นสีเหลืองปรากฏออกมาทุกครั้ง โดยวิธีใช้งานนั้นนำแอ็คเซลเมมโมรี่มาติดตั้งลงในไกอาเมมโมรี่เคียวคะอแดปเตอร์
;บูสต์สแลชเชอร์ (ブーストスラッシャー)
มาสค์ไรเดอร์เอเทอร์นัลเรดแฟลร์.
ร่างแปลงมาสค์ไรเดอร์ของ คาซุ จุน ที่แปลงร่างด้วย ลอสต์ไดรเวอร์ และ T1 เอเทอร์นัลเมมโมรี่ ในการแปลงร่าง เป็นร่างดั้งเดิมของเอเทอร์นัล มีลักษณะแตกต่างกับบลูแฟลร์ของ ไดโด คัตสึมิ คือ รอยเปลวไฟบนแขนและข้อเท้าเป็นสีแดง รวมถึงไม่มีคอมแบทเบลท์และเอเทอร์นัลโรป
เป็นร่างที่ไม่สมบูรณ์เนื่องจากการใช้งานแม็กซิมั่มไดรฟ์ส่งผลระงับพลังของไกอาเมมโมรี่ได้ครั้งล่ะ 1 ชิ้นและมีผลแค่ชั่วคราวเท่านั้น
;ไกอาเมมโมรี่เคียวคะอแดปเตอร์ (ガイアメモリ強化アダプター)
;ควอตซ์ (クオークス)
;วิลเลจ (ビレッジ)
อาชิกางะ โยชิฮารุ

อาชิกางะ โยชิฮารุ (足利 義晴; 2 เมษายน 1511 - 20 พฤษภาคม 1550) เป็นโชกุนคนที่ 12 ของรัฐบาลโชกุนอาชิกางะระหว่างปี ค.ศ. 1521 ถึงปี ค.ศ. 1546 ในช่วงปลายยุคมูโรมาจิ เขาเป็นบุตรชายของโชกุนคนที่ 11 คือ อาชิกางะ โยชิซูมิ ชื่อในวัยเด็กของเขาคือ คาเมโอมารุ (亀王丸) ในวันที่ 1 พฤษภาคม ค.ศ. 1521 หลังจากที่โชกุนอาชิกางะ โยชิตาเนะซึ่งเป็นบิดาบุญธรรมของเขาและเป็นโชกุนคนที่ 10 แต่ได้กลับมาดำรงตำแหน่งโชกุนอีกครั้งหนึ่งกับโฮโซกาวะ ทากากูนิ (細川高国) ได้ต่อสู้กันเพื่อแย่งชิงอำนาจเหนือรัฐบาลซึ่งโยชิตาเนะเป็นฝ่ายพ่ายแพ้ในสงครามและถูกเนรเทศไปยังเกาะอาวาจิ มินาโมโตะ โนะ โยชิฮารุได้รับการแต่งตั้งให้เป็นโชกุนขณะที่เขาเข้าสู่เกียวโต
เขาไม่มีอำนาจทางการเมืองและถูกบังคับให้ออกจากตำแหน่งในปี ค.ศ. 1546 เนื่องจากการต่อสู้ทางการเมืองระหว่างมิโยชิ นางาโยชิ และโฮโซกาวะ ฮารุโมโตะ ทำให้บุตรชายของเขาคืออาชิกางะ โยชิเตรุได้เป็นโชกุนคนที่ 13 เขาถึงแก่กรรมเมื่อวันที่ 20 พฤษภาคม ค.ศ. 1550 ต่อมาในปี ค.ศ. 1568 จากการสนับสนุนของโอดะ โนบูนางะ ทำให้บุตรชายอีกคนของเขาคืออาชิกางะ โยชิอากิ กลายเป็นโชกุนคนที่ 15 และคนสุดท้ายของรัฐบาลโชกุนอาชิกางะ
จากมุมมองของตะวันตกโยชิฮารุมีความสำคัญในขณะที่เขาเป็นโชกุนเมื่อมีการติดต่อกันเป็นครั้งแรกของญี่ปุ่นกับชาติในยุโรปโดยเกิดขึ้นในปี ค.ศ. 1543 เมื่อเรือโปรตุเกสลำหนึ่งซึ่งกำลังเดินทางไปจีนถูกคลื่นพัดพาไปที่ญี่ปุ่น ในปี ค.ศ. 1526 โยชิฮารุเชิญนักธนูจากจังหวัดใกล้เคียงมาที่เมืองหลวงเพื่อแข่งขันยิงธนู
เหตุการณ์ในสมัยของโยชิฮารุ.
เหตุการณ์สำคัญในช่วงที่โยชิฮารุเป็นโชกุน
หมายเหตุ.
<templatestyles src="Reflist/styles.css" />
เหรียญปีแยร์ เดอ กูแบร์แต็ง

เหรียญปีแยร์ เดอ กูแบร์แต็ง  เป็นเครื่องอิสริยาภรณ์พิเศษที่มอบให้โดยคณะกรรมการโอลิมปิกสากล ซึ่ง"เป็นการยกย่องสถาบันที่มีบทบาทในการสอนและการศึกษา และสำหรับผู้ที่มีส่วนร่วมในการวิจัยและการสร้างผลงานทางปัญญาด้วยจิตวิญญาณของปีแยร์ เดอ กูแบร์แต็ง เพื่อส่งเสริมการแข่งขันกีฬาโอลิมปิก" ได้รับการออกแบบโดย อังเดร ริการ์ด ซาลา โดยมีด้านหนึ่งเป็นรูปของกูแบร์แต็งและอีกหน้าแสดงคำขวัญและวงแหวนโอลิมปิก
เหรียญนี้ไม่ใช่รางวัลเดียวกับถ้วยรางวัลโลกปีแยร์ เดอ กูแบร์แต็ง ซึ่งเปิดตัวในปี พ.ศ. 2507 และได้รับรางวัลจากคณะกรรมการการเล่นที่ยุติธรรมระหว่างประเทศ แม้ว่าบางครั้งรางวัลทั้งสองสร้างความสับสนก็ตาม ตัวอย่างเช่น สื่อบางข่าวรายงานเมื่อวันที่ 22 สิงหาคม ค.ศ. 2016 ว่า นิกกี้ แฮมบลิน และ แอบบี ดากอสติโน ได้รับเหรียญรางวัลหลังจากอุบัติเหตุชนกันบนสนามแข่งระหว่างการแข่งขันวิ่ง 5,000 เมตร และได้ช่วยเหลือกันเพื่อแข่งขันต่อจนจบ คณะกรรมการโอลิมปิกนิวซีแลนด์กล่าวว่ายังไม่มีการมอบรางวัลดังกล่าว และเดอะการ์เดียนได้แก้ไขรายงานของพวกเขาในเวลาต่อมา โดยยืนยันว่า "รางวัลดังกล่าวเป็นรางวัลคณะกรรมการการเล่นที่ยุติธรรมระหว่างประเทศ แทนที่จะเป็นรางวัลปีแยร์ เดอ กูแบร์แต็ง"
ถ้วยโอลิมปิก

ถ้วยโอลิมปิก  เป็นรางวัลที่คณะกรรมการโอลิมปิกสากลมอบให้ทุกปี
ก่อตั้งโดย ปีแยร์ เดอ กูแบร์แต็ง ในปี ค.ศ. 1906 และมอบให้กับสถาบันหรือสมาคมที่มีประวัติด้านคุณธรรมและความซื่อสัตย์ในการพัฒนาขบวนการโอลิมปิกอย่างจริงจัง
ผู้รับรางวัลนี้ได้แก่ สโมสรกีฬาสมัครเล่น โรงเรียน หนังสือพิมพ์ และหน่วยงานบริหารการกีฬาแห่งชาติ โดยจะมอบให้กับกลุ่มที่เกี่ยวข้องกับองค์กรการแข่งขันกีฬาโอลิมปิกเป็นหลัก
ผู้รับถ้วยโอลิมปิก.
<templatestyles src="Div col/styles.css"/>
เครื่องอิสริยาภรณ์โอลิมปิก

เครื่องอิสริยาภรณ์โอลิมปิก  ซึ่งก่อตั้งขึ้นในปี ค.ศ. 1975 เป็นรางวัลสูงสุดของขบวนการโอลิมปิก เป็นรางวัลที่มอบให้กับผู้ที่มีผลงานโดดเด่นเป็นพิเศษในขบวนการโอลิมปิก เช่น ในฐานะผู้สร้างคุณประโยชน์ให้กับวงการกีฬาโลก ตามธรรมเนียมคณะกรรมการโอลิมปิกสากลจะมอบเครื่องราชอิสริยาภรณ์โอลิมปิกให้กับประธานผู้จัดงานระดับชาติในพิธีปิดการแข่งขันกีฬาโอลิมปิกแต่ละครั้ง
ประวัติ.
เครื่องอิสริยาภรณ์โอลิมปิกก่อตั้งขึ้นในเดือนพฤษภาคม พ.ศ. 2518 โดยคณะกรรมการโอลิมปิกสากลในฐานะผู้สืบทอดประกาศนียบัตรคุณูปการโอลิมปิก เครื่องอิสริยาภรณ์โอลิมปิกดั้งเดิมมีสามระดับ (ทอง เงิน และทองแดง)
ในปี ค.ศ. 1984 ในการประชุมไอโอซีครั้งที่ 87 ที่เมืองซาราเยโว (ยูโกสลาเวีย) มีการตัดสินใจว่าในอนาคตจะไม่มีความแตกต่างระหว่างเครื่องอิสริยาภรณ์โอลิมปิกเงินและทองแดง เครื่องอิสริยาภรณ์โอลิมปิกทองำจะยังคงมอบให้กับประมุขแห่งรัฐและสำหรับเหตุการณ์พิเศษ
รายชื่อผู้เก็บรักษาธงโอลิมปิก

กีฬาโอลิมปิกเป็นการแข่งขันกีฬาหลายประเภทระดับนานาชาติที่มีทั้งกีฬาฤดูร้อนและฤดูหนาว ซึ่งจัดขึ้นทุก ๆ สองปีโดยมีการแข่งขันกีฬาโอลิมปิกฤดูร้อนและฤดูหนาวสลับกัน ในระหว่างพิธีปิดการแข่งขันกีฬาโอลิมปิก ประธานคณะกรรมการโอลิมปิกสากล (IOC) ได้รับธงจากนายกเทศมนตรีคนปัจจุบันของเมืองเจ้าภาพปัจจุบันส่งมอบให้แก้นายกเทศมนตรีคนปัจจุบันของเมืองเจ้าภาพครั้งต่อไป กฎบัตรโอลิมปิกฉบับปัจจุบันกำหนดให้นายกเทศมนตรีของเมืองเจ้าภาพครั้งต่อไปเป็นบุคคลที่เก็บธงนี้ไว้ แม้ว่าจะไม่เป็นเช่นนั้นเสมอไป บทความนี้กล่าวถึงผู้มีหน้าที่ในพิธีส่งมอบธงโอลิมปิกจากที่หนึ่งไปยังอีกที่หนึ่งเพื่อให้พวกเขาเก็บไว้จนถึงพิธีปิดของโอลิมปิกแต่ละครั้ง
บาสเกตบอลหญิงชิงแชมป์โลก 2022

การแข่งขันบาสเกตบอลหญิงชิงแชมป์โลก 2022  เป็นการแข่งขันกีฬาระดับนานาชาติของสหพันธ์บาสเกตบอลนานาชาติ ครั้งที่ 19 สำหรับทีมบาสเกตบอลหญิงทีมชาติ จัดขึ้นที่เมืองซิดนีย์ ประเทศออสเตรเลีย ระหว่างวันที่ 22 กันยายน ถึง 1 ตุลาคม พ.ศ. 2565
สหรัฐเป็นแชมป์เก่า 3 สมัย และได้รับตำแหน่งชนะเลิศอีกครั้งหลังจากเอาชนะจีนในรอบรอบชิงชนะเลิศต่อหน้าผู้เข้าชม 15,895 คน เจ้าภาพออสเตรเลียได้รับเหรียญทองแดงด้วยการชนะแคนาดา
การแข่งขันครั้งนี้มีสถิติจำนวนผู้เข้าชมสูงสุดในประวัติศาสตร์ โดยมีผู้เข้าร่วมการแข่งขันทั้งหมด 145,519 คน
ยูโรบาสเกตหญิง 2023

การแข่งขันบาสเกตบอลหญิงชิงแชมป์แห่งชาติยุโรป 2023 หรือที่เรียกกันทั่วไปว่า ยูโรบาสเกตหญิง 2023  จะเป็นการแข่งขันบาสเกตบอลหญิงระดับทวีปครั้งที่ 39 ซึ่งได้รับการรับรองจากฟีบายุโรป จะเป็นเจ้าภาพร่วมกันโดยสโลวีเนียและอิสราเอล การแข่งขันดังกล่าวจะจัดในเทลอาวีฟและลูบลิยานา
ประเทศจีนในพาราลิมปิกฤดูร้อน 2024

ประเทศจีน จะแข่งขันในพาราลิมปิกฤดูร้อน 2024 ที่กรุงปารีส ประเทศฝรั่งเศส ตั้งแต่วันที่ 28 สิงหาคม ถึง 8 กันยายน พ.ศ. 2567 นักกีฬาชาวจีนได้เข้าร่วมในพาราลิมปิกฤดูร้อนทุกครั้งตั้งแต่ ค.ศ. 2527 แม้ว่าพวกเขาจะเปิดตัวอย่างเป็นทางการในพาราลิมปิกฤดูร้อน ค.ศ. 2511 ก็ตาม
ยูโรเปียนเกมส์ 2023

ยูโรเปียนเกมส์ ครั้งที่ 3  หรือที่รู้จักกันอย่างไม่เป็นทางการว่า กรากุฟ-มาวอปอลสกา 2023 เป็นการแข่งขันกีฬาระดับนานาชาติที่จะจัดขึ้นที่ กรากุฟ และ มาวอปอลสกา ประเทศโปแลนด์ ในปี ค.ศ. 2023 ชนิดกีฬาโอลิมปิกทั้งหมดที่จัดแข่งขันในยูโรเปียนเกมส์ 2023 จะเป็นการคัดเลือกสำหรับโอลิมปิกฤดูร้อน 2024 ในกรุงปารีส ประเทศฝรั่งเศส
ประเทศที่เข้าร่วมแข่งขัน.
คาดว่าประเทศต่อไปนี้จะเข้าร่วม:
การแข่งขัน.
กีฬา.
กำหนดการแข่งขันดังนี้:
ตารางเหรียญรางวัล.
<onlyinclude>
กีฬายิงปืนในแพนอเมริกันเกมส์ 2023

กีฬายิงปืนในแพนอเมริกันเกมส์ 2023 ในซันติอาโก ประเทศชิลี มีกำหนดจะจัดขึ้นระหว่างวันที่ 21-27 ตุลาคม ค.ศ. 2023 ที่"สนามยิงปืนปูดาเฮล"
มีกำหนดการแข่งขันชิงเหรียญทอง 15 รายการ 6 รายการสำหรับผู้ชาย, 6 รายการสำหรับผู้หญิงและ 3 รายการสำหรับทีมผสม นักกีฬายิงปืนทั้งหมด 244 คนจะผ่านเข้ารอบในการแข่งขัน
นักยิงปืนอันดับต้น ๆ ที่ยังไม่ผ่านการคัดเลือกในการแข่งขันประเภทปืนไรเฟิลและปืนสั้น และนักยิงปืนสองอันดับแรก ที่ยังไม่ผ่านการคัดเลือกในการแข่งขันประเภทปืนลูกซองเดี่ยว จะผ่านการคัดเลือกสำหรับการแข่งขันกีฬาโอลิมปิกฤดูร้อน 2024 ที่กรุงปารีส ประเทศฝรั่งเศส
ฟุตบอลหญิงรอบคัดเลือกโอลิมปิกโซนเอเชีย 2024

การแข่งขันฟุตบอลหญิงรอบคัดเลือกโอลิมปิกโซนเอเชีย 2024  จะเป็นครั้งที่ 6 ของการแข่งขันฟุตบอลหญิงรอบคัดเลือกโอลิมปิกโซนเอเชีย ซึ่งเป็นการแข่งขันฟุตบอลนานาชาติทุกสี่ปีที่จัดโดยสมาพันธ์ฟุตบอลเอเชีย (AFC) เพื่อตัดสินว่าทีมชาติหญิงทีมใดจากเอเชียที่ผ่านเข้ารอบการแข่งขันฟุตบอลโอลิมปิก 
สองทีมแรกของทัวร์นาเมนต์จะผ่านเข้ารอบการแข่งขันฟุตบอลหญิงโอลิมปิกฤดูร้อน 2024 ที่ฝรั่งเศสในฐานะตัวแทนของเอเอฟซี
กรีนเฮล (วิดีโอเกม)

กรีนเฮล  เป็นวิดีโอเกมแนวเอาชีวิตรอดที่พัฒนาและเผยแพร่โดย Creepy Jar โดยเรื่องราวของตัวเกมเกิดขึ้นในป่าแอมะซอน
ผลตอบรับ.
ชื่อเรื่องได้รับผลตอบรับเป็นอย่างดีจากนักวิจารณ์ โดยคะแนนบนเมทาคริติก มีการอนุมัติที่ 78/100 จาก 13 รีวิว เมื่อวันที่ 24 มิถุนายน พ.ศ. 2563 ที่ผ่านมา Creepy Jar ได้ประกาศว่าตัวเกมมียอดขายได้มากกว่า 1 ล้านชุด
การเสนอ.
เกมนี้ได้รับการเสนอชื่อเข้าชิงรางวัล Central & Eastern European Game Awards 2019 ในหมวดเกมที่ดีที่สุดและการออกแบบที่ดีที่สุด
คารีนา

ยู จี-มิน (เกาหลี: ; เกิด 11 เมษายน ค.ศ 2000) หรือที่รู้จักกันในชื่อคารีนา เป็นนักร้องและแร็ปเปอร์ชาวเกาหลีใต้ เธอเป็นหัวหน้าวงเกิร์ลกรุปเกาหลีใต้เอสปา ก่อตั้งโดยเอสเอ็มเอนเตอร์เทนเมนต์ ในเดือนพฤศจิกายน ค.ศ. 2020 เธอยังเป็นสมาชิกกลุ่มย่อยของก็อตเดอะบีตเปิดตัวเมื่อวันที่ 3 มกราคม ค.ศ. 2022
ในปี ค.ศ. 2024 เพลงเดี่ยวของเธอติดอันดับท็อปเท็นในฐานะศิลปินเดี่ยวครั้งแรกบนแกออนดิจิทัลชาร์ตและได้รับรางวัลจากรายการเพลงเดี่ยวครั้งแรกของเธอจากรายการ "โชว์! มิวสิกคอร์" ด้วยเพลง "อัป" จากซิงเกิลอัลบั้มดิจิทัล""
ชีวิตในวัยเด็ก.
คารีนาเธอเกิดและโตที่ซูว็อน จังหวัดคย็องกี ประเทศเกาหลีใต้ และเข้าเรียนที่โรงเรียนมัธยมฮันโซล เธอถูกแมวมองของเอสเอ็มพบผ่านโซเชียลมีเดีย ต่อมาเธอได้ลาออกเพื่อเป็นเด็กฝึกและได้รับใบรับรองGED
อาชีพ.
ก่อนเปิดตัว.
คารีนาถูกแมวมองของเอสเอ็มเอนเตอร์เทนเมนต์มองเป็นครั้งแรกผ่านโซเชียลมีเดีย และได้ฝึกมาเป็นเวลา 4 ปีก่อนที่จะเดบิวต์ ในช่วงที่เธอยังเป็นเด็กฝึกคารีนาได้ปรากฏตัวในมิวสิกวิดีโอของเพื่อนร่วมค่ายแทมิน ในเพลง "Want" เมื่อเดือนกุมภาพันธ์ ค.ศ. 2019 และยังได้แสดงร่วมกับเขาในรายการเพลงหลายรายการในสัปดาห์ต่อมา และเธอยังได้ร่วมงานกับเพื่อนร่วมค่ายอย่างไค ในงาน ฮุนได และงานโชว์เคสเสมือนจริงของ SM Entertainment "The All-New Tucson, Beyond DRIVE"
2020–ปัจจุบัน: เปิดตัวกับเอสปา ก็อตเดอะบีต และกิจกรรมเดี่ยว.
เมื่อวันที่ 27 ตุลาคม ค.ศ. 2020 เอสเอ็มเอนเตอร์เทนเมนต์ได้เปิดเผยว่าคารีนาเป็นสมาชิกคนที่สองของเอสปา และเปิดตัวในฐานะหัวหน้าวงเมื่อวันที่ 17 พฤศจิกายน ค.ศ. 2020 ด้วยซิงเกิลดิจิทัล "แบล็กแมมบา"
วันที่ 30 ตุลาคมถึงกลางเดือนธันวาคม ค.ศ. 2021 คารีนาเธอได้เป็นพิธีกรรายการ "Travel Diary Soul: Seoul" ร่วมกับเดวิด ลี แม็คอินนีสเป็นส่วนนึงของการโปรโมตการท่องเที่ยวโดยSeoul Metropolitan Governmentรายการมีความยาวทั้งหมด 4 ตอนและนำเสนอสถานที่ท่องเที่ยวยอดนิยมในเมือง ผลิตร่วมกับฮิสทรีออกอากาศไปแล้ว 39.5 ล้านครัวเรือนใน 19 ประเทศ วันที่ 17 ธันวาคม ค.ศ. 2021 ได้รับการประการว่าเธอเป็นสมาชิกกลุ่มย่อยของก็อตเดอะบีต ของเอสเอ็มเอนเตอร์เทนเมนต์ ร่วมกับเพื่อนร่วมวง วินเทอร์ และเพื่อนร่วมค่ายหญิงคนอื่น ๆ ได้แก่ โบอา, แทย็อน และ ฮโยย็อน, จากเกิลส์เจเนอเรชัน และ ซึลกี และ เวนดี จากเรดเวลเวต
เมื่อวันที่ 11 พฤษภาคม ค.ศ. 2023 เอ็มบีซีได้ประกาศว่าคารีนาจะเป็นพิธีกรพิเศษของรายการ "โชว์! มิวสิกคอร์" ในตอนที่ 13 ในเดือนพฤษภาคมร่วมกับอี มิน-ฮย็อกและช็องอู วันที่ 22 กันยายน ค.ศ. 2023 คารีนาได้ปล่อยซิงเกิล "Sad Waltz" ประกอบซีรีส์ "Song of the Bandits" ของทางเน็ตฟลิกซ์ ในวันที่ 30 พฤศจิกายน มีการประกาศว่าคารีนาจะเข้าร่วมในรายการของเน็ตฟลิกซ์ ในรายการ "Agents of Mystery" มีกำหนดออกอากาศในปี ค.ศ. 2024
วันที่ 18 เมษายน ค.ศ. 2024 ได้รับการยืนยันว่าคารีนาจะปรากฏตัวในรายการ 싱크로유 (SynchroYou) ทางช่องเคบีเอส 2ทีวีร่วมกับ ยู แจ-ซ็อก, Lee Juck, ลี ยง-จิน, ยุก ซ็อง-แจ, และโฮชี และจะออกอากาศวันที่ 10 และ 18 พฤษภาคม ยังมีการยืนยันว่าคารีนาจะเป็นสเปเชียลดีเจในรายการวิทยุMBC FM4U "Lee Seok-hoon's Brunch Cafe" ในวันที่ 18 และ 19 เมษายน
ผลงานเพลง.
เครดิตการแต่งเพลง.
เครดิตเพลงทั้งหมดดัดแปลงมาจากฐานข้อมูลของ Korea Music Copyright Association เว้นแต่จะระบุไว้เป็นอย่างอื่น
เออีดับเบิลยู อินเตอร์เนชันแนล แชมเปียนชิป

เออีดับเบิลยู อินเตอร์เนชันแนล แชมเปียนชิป (AEW International Championship) หรือชื่อเดิม ออล-แอตแลนติก (All-Atlantic) เป็นเข็มขัดแชมป์มวยปล้ำอาชีพจากออลอีลิตเรสต์ลิง (AEW) ก่อตั้งขึ้นและเปิดตัวเมื่อวันที่ 8 มิถุนายน ค.ศ. 2022 โดยแชมป์คนแรกคือ แพก
ประวัติในการครองแชมป์.
As of 06, 2025.
เออีดับเบิลยู เวิลด์ ทรีโอส์ แชมเปียนชิป

เออีดับเบิลยู เวิลด์ ทรีโอส์ แชมเปียนชิป  เป็นเข็มขัดแชมป์มวยปล้ำอาชีพจากออลอีลิตเรสต์ลิง (AEW) ก่อตั้งขึ้นและเปิดตัวเมื่อวันที่ 27 กรกฎาคม ค.ศ. 2022 โดยแชมป์ทีมแรกคือ The Elite (Kenny Omega และ The Young Bucks (Matt Jackson และ Nick Jackson))
สถิติการครองแชมป์.
ข้อมูลเมื่อ ค.ศ. 2022 (2022)[ [update]]
วัดสำราญนิเวศ

วัดสำราญนิเวศ เป็นพระอารามหลวงชั้นตรีชนิดสามัญ สังกัดคณะสงฆ์ฝ่ายธรรมยุติกนิกาย ตั้งอยู่ในตำบลบุ่ง อำเภอเมืองอำนาจเจริญ จังหวัดอำนาจเจริญ
วัดสำราญนิเวศสร้างเมื่อ พ.ศ. 2484 ได้รับพระราชทานวิสุงคามสีมาเมื่อ พ.ศ. 2487 โดยมีขุนสกุลและคุณแม่บุญเยือง สุวรรณกูฎ, คุณแม่
คำหยาด ระพาเพศ และกำนันนวน สุวรรณกูฎ ได้ร่วมกันบริจาคที่ดินของตนรวมประมาณ 36 ไร่ ถวายให้สร้างวัด เมื่อ พ.ศ. 2484 เจ้าประคุณสมเด็จพระมหาวีรวงศ์ (ติสสะมหาเถระ) ได้เดินทางมาพักแรมที่วัดนี้ เห็นว่าบริเวณนี้เหมาะแก่การปฏิบัติธรรม สมควรที่จะตั้งขึ้นเป็นวัด เมื่อตั้งวัดใช้ชื่อว่า "วัดสำราญนิเวศ" ให้เป็นวัดคู่กับวัดพรหมวิหาร อำเภอเลิงนกทา จังหวัดอุบลราชธานี (ปัจจุบันขึ้นกับจังหวัดยโสธร) ได้รับพระราชทานเป็นพระอารามหลวงชั้นตรีชนิดสามัญ เป็นกรณีพิเศษ ตั้งแต่วันที่ 22 มีนาคม พ.ศ. 2543
ภายในวัดมีพระสังกัจจายน์ หน้าตักกว้าง 6 เมตร สูง 10 เมตร โครงสร้างคอนกรีตเสริมเหล็กผิวนอกฉาบปูน ประดับด้วยกระเบื้องเคลือบสี สร้างเมื่อ พ.ศ. 2518
เฟียร์เลส (เพลง)

"เฟียร์เลส"  เป็นซิงเกิลเปิดตัวที่บันทึกโดยเกิร์ลกรุปเกาหลีใต้เลเซราฟิม สำหรับอีพีเปิดตัวในชื่อเดียวกัน วางจำหน่ายโดยซอร์ซมิวสิก เมื่อวันที่ 2 พฤษภาคม ค.ศ. 2022 เวอร์ชันภาษาญี่ปุ่นวางจำหน่ายแบบดิจิทัลในวันที่ 15 ธันวาคม 2022 และวางจำหน่ายจริงในวันที่ 25 มกราคม 2023 โดยอีเอ็มไอและยูนิเวอร์แซลเจแปน และเป็นซิงเกิลเปิดตัวที่ญี่ปุ่นของกลุ่ม
เพลงประสบความสำเร็จในเชิงพาณิชย์และติดหนึ่งในสิบอันดับแรกในญี่ปุ่น มาเลเซีย สิงคโปร์ และเกาหลีใต้ ในขณะที่เวอร์ชันภาษาญี่ปุ่นติดอันดับ "บิลบอร์ด"เจแปนฮอต 100 และออริคอนซิงเกิลส์ชาร์ต ได้รับการรับรองระดับแพลตตินัมสำหรับการสตรีมในญี่ปุ่นและเกาหลีใต้ และได้รับการรับรองระดับสองแพลตินัมจากยอดขายในญี่ปุ่น
เบื้องหลังและการวางจำหน่าย.
วันที่ 14 มีนาคม 2022 ซอร์ซมิวสิกประกาศว่าจะเปิดตัวเกิร์ลกรุปใหม่ร่วมกับไฮบ์คอร์ปอเรชัน หนึ่งสัปดาห์ต่อมาไฮบ์คอร์ปอเรชันประกาศว่ากลุ่มจะเปิดตัวในเดือนพฤษภาคม วันที่ 13 เมษายน มีการประกาศว่ากลุ่มจะปล่อยอีพีเปิดตัวในชื่อ"เฟียร์เลส"ในวันที่ 2 พฤษภาคม วันที่ 25 เมษายน รายชื่อเพลงได้รับการเผยแพร่ และประกาศว่าเพลง "เฟียร์เลส" จะเป็นซิงเกิลหลักของอีพี ตามด้วยวิดีโอไฮไลต์เมดเลย์ในอีกสองวันต่อมา ทีเซอร์มิวสิกวิดีโอเพลง "เฟียร์เลส" ปล่อยออกมาในวันที่ 29 เมษายน และ 1 พฤษภาคม ตามลำดับ การวางจำหน่ายเพลงเวอร์ชันภาษาญี่ปุ่นประกาศในวันที่ 25 พฤศจิกายน ซึ่งเป็นส่วนหนึ่งของการเปิดตัวในญี่ปุ่นของเลเซราฟิมในวันที่ 25 มกราคม 2023
การโปรโมต.
หลังจากการเปิดตัว"เฟียร์เลส"นั้น เลเซราฟิมได้จัดการแสดงสดในวันเดียวกัน เพื่อแนะนำอีพีและสื่อสารกับแฟน ๆ ของพวกเธอ กลุ่มได้แสดงเพลง "เฟียร์เลส" และ "บลูเฟรม" ในระหว่างโชว์เคส ต่อมาพวกเธอได้แสดงในรายการเพลงสามรายการ ได้แก่ "เอ็มเคานต์ดาวน์"ของเอ็มเน็ต เมื่อวันที่ 5 พฤษภาคม "มิวสิกแบงก์"ของเคบีเอสเมื่อวันที่ 6 พฤษภาคม และ"อินกีกาโย"ของเอสบีเอส เมื่อวันที่ 8 พฤษภาคม ในสัปดาห์ที่สอง พวกเธอได้แสดงในรายการเพลงห้ารายการ ได้แก่ "เดอะโชว์"ของเอสบีเอสเอ็มทีวี เมื่อวันที่ 10 พฤษภาคม "โชว์แชมเปียน"ของเอ็มบีซีเอ็ม เมื่อวันที่ 11 พฤษภาคม "เอ็มเคานต์ดาวน์"ของเอ็มเน็ต เมื่อวันที่ 12 พฤษภาคม "มิวสิกแบงก์"ของเคบีเอสเมื่อวันที่ 13 พฤษภาคม และ"อินกีกาโย"ของเอสบีเอส เมื่อวันที่ 15 พฤษภาคม ซึ่งพวกเธอได้รับรางวัลชนะเลิศจากการปรากฏตัวในรายการ"เดอะโชว์"และ"มิวสิกแบงก์" ในสัปดาห์ที่สาม เลเซราฟิมได้แสดงในรายการ"เดอะโชว์" เมื่อวันที่ 17 พฤษภาคม ซึ่งพวกเธอได้รับรางวัลชนะเลิศ ในสัปดาห์ที่ห้า พวกเธอได้แสดงในรายการ"โชว์แชมเปียน" เมื่อวันที่ 1 มิถุนายน ซึ่งพวกเธอได้รับรางวัลชนะเลิศ
เพลง "เฟียร์เลส" เวอร์ชันภาษาญี่ปุ่นแสดงในเทศกาลดนตรี"เอ็นเอชเค โคฮากุอูตะกัสเซ็ง ครั้งที่ 73" ในวันส่งท้ายปีเก่าของปี ค.ศ. 2022
ชาร์ต.
<templatestyles src="Col-begin/styles.css"/>
แอนติแฟรไจล์ (เพลง)

"แอนติแฟรไจล์"  เป็นเพลงที่บันทึกโดยเกิร์ลกรุปเกาหลีใต้เลเซราฟิม และเป็นซิงเกิลหลักสำหรับอีพีชุดที่สองในชื่อเดียวกัน วางจำหน่ายโดยซอร์ซมิวสิก เมื่อวันที่ 17 ตุลาคม 2022
เพลงประสบความสำเร็จในเชิงพาณิชย์และขึ้นสู่อันดับสองในเซอร์เคิลดิจิทัลชาร์ตในเกาหลีใต้ และยังได้รับการรับรองระดับแพลตตินัมสำหรับการสตรีมมากกว่า 100 ล้านครั้งในญี่ปุ่น
เบื้องหลัง.
วันที่ 19 กันยายน เวลาเที่ยงคืนตามเวลามาตรฐานเกาหลี กลุ่มได้ประกาศวันที่และรายละเอียดของการคัมแบ็ก ซึ่งถือเป็นการเปิดตัวครั้งแรกของพวกเธอในฐานะสมาชิกห้าคน หลังจากคิม กา-รัมออกจากวง "แอนติแฟรไจล์" ได้ยินครั้งแรกเมื่อวันที่ 3 ตุลาคม 2022 ผ่านตัวอย่างเพลงที่เผยแพร่โดยซอร์ซมิวสิกบนแพลตฟอร์มโซเชียลมีเดียต่าง ๆ และได้รับการประกาศครั้งแรกผ่านรายชื่อเพลงในวันถัดไป วันที่ 17 ตุลาคม 2022 ซิงเกิลได้วางจำหน่ายอย่างเป็นทางการพร้อมกับมิวสิกวิดีโอผ่านทางซอร์ซมิวสิก และได้วางจำหน่ายอีพีหลังจากนั้น 18 ชั่วโมง เพลงเวอร์ชันภาษาญี่ปุ่นรวมอยู่ในซิงเกิลญี่ปุ่นที่สองของกลุ่ม "อันฟอร์กิฟเวน" ซึ่งวางจำหน่ายเมื่อวันที่ 23 สิงหาคม 2023
ชาร์ต.
<templatestyles src="Col-begin/styles.css"/>
เอรัสมุส เอ็มซี โซเฟีย

เอรัสมุส เอ็มซี โซเฟีย  ซึ่งก่อนหน้านี้เรียกว่า โซพีอากินเดอซีเกนเฮอส์  เป็นอดีตโรงพยาบาลอิสระในรอตเทอร์ดาม
โรงพยาบาลเด็กนี้ ได้รับการตั้งชื่อตามพระนามราชินีโซเฟีย โดยเป็นโรงพยาบาลเด็กที่เก่าแก่ที่สุดในประเทศเนเธอร์แลนด์ ซึ่งได้รับการสร้างขึ้นใน ค.ศ. 1863 ที่โฮกสตราตในปัจจุบัน ("ถนนใหญ่") บนที่ตั้งของบรึสทาร์แฟร์เซอปัจจุบัน ("องค์การสำรวจตลาดหลักทรัพย์") ส่วนหอผู้ป่วยทั้งสองที่มีห้องสำหรับแปดคนตั้งอยู่ที่ชั้นหนึ่งเหนือร้านขายเฟอร์นิเจอร์ ครั้นใน ค.ศ. 1866 โรงพยาบาลนี้ได้ย้ายไป"วิลลาเบลเวเดเร" ซึ่งซื้อโดยเทศบาลนครรอตเทอร์ดามที่ดีร์กสมิตสตราต 4 และหลังจากราชินีโซเฟียเสด็จเยือนใน ค.ศ. 1869 ผู้"ทรงพิจารณาสถานที่นี้อย่างละเอียดถี่ถ้วน" โดยคณะกรรมการได้เสนอให้เชื่อมโยงพระนามพระนางเข้ากับโรงพยาบาลเด็ก หลังจากนั้นจึงแสดงชื่อ"โซพีอากินเดอซีเกนเฮอส์" (โรงพยาบาลเด็กโซเฟีย) ที่ด้านหน้าอาคารตั้งแต่ ค.ศ. 1870 สืบไป
ครั้น ค.ศ. 1876 ได้มีการเริ่มสร้างโรงพยาบาลเด็กแห่งใหม่บนเวสเตอร์ซิงเงิล โดยโรงพยาบาลตั้งอยู่ที่นี่ตั้งแต่เปิดทำการใน ค.ศ. 1878 ถึง 1937 หลังจากการควบรวมกิจการใน ค.ศ. 1934 กับ"ซัลลิงเงินเฟเรนิงิงรอตเทอร์ดาม" (สมาคมเด็กอ่อนรอตเทอร์ดาม) โรงพยาบาลเด็กแห่งใหม่ก็ได้รับการสร้างขึ้นใน ค.ศ. 1935 ที่กอร์เดลเว็กในเขตรอตเทอร์ดามของแบร์กโปลเดอร์ โดยสถาบันดังกล่าวตั้งอยู่ที่นั่นเป็นเวลา 60 ปี
ครั้นใน ค.ศ. 1993 เอรัสมุส เอ็มซี โซเฟีย ได้ย้ายไปยังอาคารใหม่ในเขตไดค์ซิกต์ นับตั้งแต่การควบรวมกิจการกับโรงพยาบาลรอตเทอร์ดามอื่น ๆ อีกหลายแห่งเมื่อต้นคริสต์ศตวรรษที่ 21 โรงพยาบาลดังกล่าวก็เป็นส่วนหนึ่งของเอรัสมุส เอ็มซี ในฐานะที่เป็นโรงพยาบาลวิชาการ นอกจากการวินิจฉัยและการรักษาผู้ป่วยโดยตรงแล้ว ยังให้ความสำคัญกับการวิจัยทางวิทยาศาสตร์เช่นกัน ตัวอย่างเช่น ใน ค.ศ. 1983 ได้มีการเริ่มการวิจัยการพัฒนาพฤติกรรมในวงกว้างและระยะยาว นั่นคือเหตุผลที่เอรัสมุส เอ็มซี โซเฟีย รับเด็กที่มีความผิดปกติที่ซับซ้อนหรือหายากเป็นหลัก นอกจากการดูแลร่างกายแล้ว เด็กยังสามารถได้รับการสนับสนุนและคำแนะนำด้านจิตใจในแผนกจิตเวชศาสตร์และจิตวิทยาเด็กและวัยรุ่น โดยมีรายละเอียดสี่ด้านซึ่งมีการดูแลที่ซับซ้อนสูงจากแนวทางหลากหลายสาขาวิชาในวงกว้าง ได้แก่:
เอรัสมุส เอ็มซี โซเฟีย มีสตูดิโอทีวีของตัวเองที่สร้าง 'โซเฟีย เตเฟ' ซึ่งหมายความว่าจะมีการถ่ายทอดสดสองครั้งต่อสัปดาห์สำหรับผู้ป่วยและโดยผู้ป่วย ผู้ปกครองและบุตรหลานสามารถขอห้องพักแขกในโรนัลด์ แมคโดนัลด์ เฮาส์ โซเฟีย รอตเทอร์ดาม
ส่วนใน ค.ศ. 2013 ได้มีการเฉลิมฉลองครบรอบ 150 ปี โดยเมื่อวันที่ 22 พฤษภาคม สมเด็จพระราชินีมักซิมาทรงเปิดตัว 'โซฟีเชีย' ซึ่งเป็นมาสคอตของโรงพยาบาลเด็กแห่งนี้ และเมื่อวันที่ 10 กันยายน ค.ศ. 2015 ทางโอลลีมาเนีย และไฮน์ เมวิสเซิน กับดีเดรีเคีย โบค ซึ่งเป็นผู้รังสรรค์ ได้บริจาครูปปั้นโอลลีขนาดใหญ่ ให้แก่โรงพยาบาลเด็กโซเฟีย
เป่าฝันให้เต็มฟ้า

เป่าฝันให้เต็มฟ้า หรือ บลูไจแอนต์ (BLUE GIANT) เป็นซีรีส์มังงะญี่ปุ่นเกี่ยวกับดนตรีแจ๊ส แต่งเรื่องและวาดภาพโดยชินอิจิ อิชิซูกะ ตีพิมพ์ในนิตยสาร"บิ๊กคอมิกส์"ของสำนักพิมพ์โชงากูกังตั้งแต่เดือนพฤษภาคม พ.ศ. 2556 ถึงสิงหาคม พ.ศ. 2559 รวบรวมตีพิมพ์เป็นหนังสือมังงะรวมเล่ม ("ทังโกบง") ทั้งหมด 10 เล่ม มังงะมีลิขสิทธิ์ในประเทศไทยโดยสำนักพิมพ์สยามอินเตอร์คอมิกส์ ซีรีส์มังงะภาคต่อชื่อเรื่องว่า บลูไจแอนต์ ซูพรีม (BLUE GIANT SUPREME) ตีพิมพ์ในนิตยสาร"บิ๊กคอมิกส์"ตั้งแต่เดือนกันยายน พ.ศ. 2559 ถึงเมษายน พ.ศ. 2563 รวบรวมตีพิมพ์เป็นหนังสือมังงะรวมเล่มทั้งหมด 10 เล่ม ซีรีส์มังงะซีรีส์ภาคสามชื่อเรื่องว่า บลูไจแอนต์ เอกซ์โพลเรอร์ (BLUE GIANT EXPLORER) ตีพิมพ์ในนิตยสาร"บิ๊กคอมิกส์"ตั้งแต่เดือนพฤษภาคม พ.ศ. 2564 ถึงพฤษภาคม พ.ศ.2566 ซีรีส์มังงะซีรีส์ภาคสี่ชื่อเรื่องว่า บลูไจแอนต์ โมเมนตัม (BLUE GIANT MOMENTUM) เริ่มตีพิมพ์ในนิตยสาร"บิ๊กคอมิกส์"ตั้งแต่เดือนกรกฎาคม พ.ศ. 2566 มังงะมีลิขสิทธิ์ในประเทศไทยโดยสำนักพิมพ์สยามอินเตอร์คอมิกส์
ภาพยนตร์อนิเมะดัดแปลงผลิตโดยสตูดิโอนัต กำกับโดย ยูซุรุ ทาชิคาว่า จาก ออกฉายในประเทศญี่ปุ่นในเดือนกุมภาพันธ์ พ.ศ. 2566 และออกฉายในประเทศไทยในเดือนมกราคม พ.ศ. 2567
ในเดือนสิงหาคม พ.ศ. 2563 มังงะมียอดจำหน่าย 5.8 ล้านเล่ม ในปี พ.ศ. 2560 "บลูไจแอนต์"ชนะเลิศรางวัลมังงะโชงากูกังครั้งที่ 62 ในสาขาทั่วไป และชนะเลิศรางวัลเทศกาลเมเดียอาร์ตญี่ปุ่นครั้งที่ 20
วัดโคกหิรัญ

วัดโคกหิรัญ เป็นวัดราษฎร์สังกัดคณะสงฆ์มหานิกาย ตั้งอยู่ริมแม่น้ำเจ้าพระยา ในตำบลบางชะนี อำเภอบางบาล จังหวัดพระนครศรีอยุธยา มีเนื้อที่ 38 ไร่ 2 งาน 40 ตารางวา
วัดโคกหิรัญตั้งวัดเมื่อ พ.ศ. 2305 ได้รับพระราชทานวิสุงคามสีมาเมื่อ พ.ศ. 2347 เขตวิสุงคามสีมากว้าง 22 เมตร ยาว 34 เมตร ไม่มีประวัติการสร้างและผู้สร้างที่แน่นอน มีการบูรณปฏิสังขรณ์ตั้งแต่ พ.ศ. 2400 เป็นต้นมา มีโรงเรียนประถมอยู่ในบริเวณพื้นที่วัด คือโรงเรียนวัดโคกภู่พิพัฒน์บำเพ็ญ
อาคารเสนาสนะที่สำคัญ ได้แก่ อุโบสถ กว้าง 10 เมตร ยาว 18 เมตร สร้างด้วยก่ออิฐถือปูน วิหาร กว้าง 8 เมตร ยาว 13 เมตร ศาลาการเปรียญ กว้าง 23 เมตร ยาว 40 เมตร สร้างด้วยไม้ กุฏิสงฆ์เป็นไม้ จำนวน 9 หลัง เป็นตึกจำนวน 1 หลัง หอสวดมนต์เป็นอาคารคอนกรีตสองชั้น มณฑปประดิษฐานพระธรรมจักรและหลวงพ่อโบ ภายในจะประดิษฐานรูปเหมือนหบวงพ่อโบ และรูปเหมือนหลวงพ่อเจือ อดีตเจ้าอาวาสวัดโคกหิรัญ วิหารหลวงพ่อโต ตั้งอยู่ด้านหลังอุโบสถภายในประดิษฐานหลวงพ่อโต
ปูชนียวัตถุที่สำคัญ ได้แก่ "พระพุทธมงคลลาภ" เป็นพระประธานในพระอุโบสถ และ "หลวงพ่อโต" พระประธานในวิหาร
วัดป่าวชิรบรรพต

วัดป่าวชิรบรรพต เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่บนเขาปากแรต ในตำบลหนองข้างคอก อำเภอเมืองชลบุรี จังหวัดชลบุรี 
วัดป่าวชิรบรรพต เริ่มแรกเดิมทีเป็นเพียงที่พำนักสงฆ์ โดยพระอาจารย์ ธมฺมวุฑฺโฒตอง และพระสุปฏิปัณโณ ท่านได้ธุดงค์ผ่านมา และเห็นว่าเป็นสถานที่ที่เหมาะแก่การปฏิบัติธรรม ภายหลังได้ก่อตั้งโดยอาจารย์สู พรหมเชยธีระ ได้ฐานะเป็นวัดเมื่อวันที่ 18 มิถุนายน พ.ศ. 2547
อาคารเสนาสนะทั้งอุโบสถ ศาลา หอไตร และกุฏิ มีลักษณะเป็นสถาปัตยกรรมไทยประยุกต์ ส่วนอาคารที่โดดเด่นคืออาคารปฏิบัติธรรมมีลักษณะสถาปัตยกรรมสมัยใหม่ ใช้เวลาออกแบบราว 5 ปี เป็นอาคารคอนกรีตสูงใหญ่ สูง 4 ชั้น มีห้องพักจำนวน 100 ห้อง เน้นการใช้วัสดุ ปูนเปลือยเป็นหลัก และบริเวณพื้นของอาคารไม่มีการปูกระเบื้อง แต่ใช้การขัดมันแทน ผนังปูนเปลือยที่โชว์พื้นผิวคล้ายสีของก้อนหิน อยู่ท่ามกลางหุบเขาเหนือบึงน้ำ เป็นผลงานการออกแบบของ WALLLASIA Architecture & Landscape
รายชื่อรางวัลและการเสนอชื่อที่เอสปาได้รับ

เอสปา เกิร์ลกรุปเกาหลีใต้ ก่อตั้งขึ้นโดยเอสเอ็มเอนเตอร์เทนเมนต์ ได้รับรางวัลมากมาย รวมถึง โคเรียมิวสิกอะวอดส์ 3 รางวัล เมลอนมิวสิกอะวอดส์ 4 รางวัล โกลเดนดิสก์อะวอดส์ 4 รางวัล มามาอะวอดส์ 2 รางวัล และ โซลมิวสิกอะวอดส์ 3 รางวัล
เอสปาได้รับรางวัลศิลปินหน้าใหม่แห่งปีจากงานประกาศรางวัลหลักๆทั้งหมดในเกาหลีใต้ รวมถึงรางวัล เมลอนมิวสิกอะวอดส์ (MMA), มามาอะวอดส์ (MAMA), โกลเดนดิสก์อะวอดส์ (GDA), โซลมิวสิกอะวอดส์ (SMA), เซอร์เคิลชาร์ตมิวสิกอะวอดส์ (GCMA), และโคเรียมิวสิกอะวอดส์ (KMA) ในเดือนมีนาคม ค.ศ. 2022 เอสปาได้รับรางวัลเพลงแห่งปีในเพลง "เน็กซ์เลเวล" ที่งานโคเรียมิวสิกอะวอดส์ ครั้งที่ 19 ทำให้พวกเธอกลายเป็นเกิร์ลกรุปกลุ่มที่สองที่ได้รับรางวัลนี้
วัดประสพ

วัดประสพ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลท่าทอง อำเภอกาญจนดิษฐ์ จังหวัดสุราษฎร์ธานี มีเนื้อที่ประมาณ 36 ไร่ วัดมีพื้นที่เป็นที่ดอนริมน้ำ แล้วลาดต่ำลงมทางทิศเหนือ 
วัดประสพตั้งวัดเมื่อ พ.ศ. 2375 เป็นวัดที่ตั้งอยู่กลางชุมชนโบราณ ไม่ปรากฏประวัติที่แน่ชัด เป็นวัดร้างมาในบางสมัย เจ้าอาวาสรูปหนึ่งได้รับสมณศักดิ์เป็นพระครูประจักษ์วรคุณ เป็นที่เลื่อมในศรัทธาของชาวบ้านมาก ท่านได้เป็นเจ้าอาวาสตั้งแต่ พ.ศ. 2470 เศษ มาจนถึง พ.ศ. 2515 ในสมัยที่ท่านเป็นเจ้าอาวาสวัดนี้เจริญรุ่งเรืองกว่าวัดใด ๆ ในแถบนี้ ท่านเล่าที่มาของชื่อวัดประสพว่า เมื่อครั้งพม่ามาตีเมือง เผาวัดวาอาราม ผู้คนตายศพเกลื่อน พบเหตุเพทภัย จึงเป็นที่มาของชื่อวัด
สิ่งก่อสร้างโบราณ ซึ่งสร้างด้วยไม้ชำรุดทรุดโทรมไปตามกาลเวลา เหลือแต่อุโบสถหลังเก่าซึ่งแต่เดิมสร้างด้วยไม้ทั้งหลังปล่อยฝาโล่งทั้งสี่ด้าน แต่ต่อมากั้นผนังด้วยอิฐถือปูน ภายในอุโบสถมีพระพุทธรูปศิลาทรายแดงฝีมือช่างพื้นเมืองหลายองค์ มีพระศิลายวง 3 องค์ ซึ่งนำมาจากพม่า แต่ไม่ทราบแน่ชัดว่านำมาเมื่อใด ยังมีพระแกะสลักด้วยไม้ฝีมือช่างพื้นบ้านอีกหลายองค์ แต่ส่วนใหญ่ชำรุด พระพุทธรูปศิลาทรายแดงมีการลงรักปิดทองจนดูเป็นของใหม่ สำหรับพระศิลายวงบางองค์มีการเจาะพระเคียรใส่ยอดแหลม ทำให้รูปลักษณ์ผิดแปลกไป
วิลเลียม สแตนดิช โนลส์

วิลเลียม สแตนดิช โนลส์ (1 มิถุนายน ค.ศ. 1917 – 13 มิถุนายน ค.ศ. 2012) เป็นนักเคมีชาวอเมริกันผู้ได้รับรางวัลโนเบลสาขาเคมีกึ่งหนึ่งใน ค.ศ. 2001 ร่วมกับเรียวจิ โนโยริ "สำหรับผลงานว่าด้วยปฏิกิริยาไฮโดรจีเนชันที่มีตัวเร่งปฏิกิริยาไครัล" ในขณะที่อีกกึ่งหนึ่งมอบให้คาร์ล แบร์รี ชาร์เพลส "สำหรับผลงานว่าด้วยปฏิกิริยาออกซิเดชันที่มีตัวเร่งปฏิกิริยาไครัล"
ประวัติการศึกษา.
วิลเลียม สแตนดิช โนลส์เกิดที่เมืองทอนตัน รัฐแมสซาชูเซตส์ และเข้าเรียนที่โรงเรียนเบิร์กเชอร์ในเมืองเชฟฟีลด์ รัฐแมสซาชูเซตส์ เขาทำคะแนนสูงสุดในชั้นเรียนและสามารถสอบคัดเลือกเข้ามหาวิทยาลัยฮาร์วาร์ดได้ แต่โนลส์เลือกที่จะเข้าเรียนที่วิทยาลัยฟิลลิปส์ในเมืองแอนโดเวอร์ รัฐแมสซาชูเซตส์ เนื่องจากเขาคิดว่ายังอายุน้อยเกินไปที่จะเข้าเรียนมหาวิทยาลัย ที่แอนโดเวอร์เขาได้รับรางวัลสาขาเคมีเป็นครั้งแรกในชีวิตจากการสอบแข่งขันชิงรางวัลบอยล์สตันมูลค่า 50 ดอลลาร์ที่โรงเรียน
โนลส์เข้าเรียนที่มหาวิทยาลัยฮาร์วาร์ดหลังจากใช้เวลาหนึ่งปีที่วิทยาลัยฟิลลิปส์ โดยเลือกวิชาเคมีเป็นวิชาเอกและเน้นด้านเคมีอินทรีย์ เขาจบปริญญาตรีจากฮาร์วาร์ดใน ค.ศ. 1939 และเข้าศึกษาต่อที่มหาวิทยาลัยโคลัมเบีย
รางวัลเกียรติยศ.
รางวัลโนเบลสาขาเคมี.
โนลส์ได้รับรางวัลโนเบลสาขาเคมีกึ่งหนึ่งใน ค.ศ. 2001 ร่วมกับเรียวจิ โนโยริ "สำหรับผลงานว่าด้วยปฏิกิริยาไฮโดรจีเนชันที่มีตัวเร่งปฏิกิริยาไครัล" ในขณะที่อีกกึ่งหนึ่งมอบให้คาร์ล แบร์รี ชาร์เพลสสำหรับปฏิกิริยาออกซิเดชันแบบไครัล โนลส์เป็นผู้ที่ค้นพบปฏิกิริยาไฮโดรจีเนชันแบบไครัลปฏิกิริยาแรก ๆ โดยใช้ลิแกนด์ฟอสฟีนไครัลในตัวเร่งปฏิกิริยาของวิลคินสัน  แทนไตรฟีนิลฟอสฟีนซึ่งไม่เป็นไครัล ซึ่งตัวเร่งปฏิกิริยาใหม่นี้สามารถสังเคราะห์สารเคมีแบบคัดเลือกอิแนนชิโอเมอร์ได้ โดยได้ค่าอิแนนชิโอเมอริกเอ็กเซส  หรือผลต่างระหว่างอัตราส่วนของอิแนนชิโอเมอร์หนึ่งต่ออีกอิแนนชิโอเมอร์หนึ่ง 15%
นอกจากนี้โนลส์ยังเป็นคนแรกที่ใช้ตัวเร่งปฏิกิริยาไครัลไปประยุกต์ใช้กับการสังเคราะห์ระดับอุตสาหกรรม โดยในขณะที่เขาทำงานให้กับมอนซานโต้ เขาได้ใช้ลิแกนด์ DIPAMP สำหรับการสังเคราะห์ L-DOPA
ชีวิตส่วนตัว.
โนลส์เกษียณอายุใน ค.ศ. 1986 และย้ายไปอยู่ที่เมืองเชสเตอร์ฟีลด์ ชานเมืองเซนต์หลุยส์ รัฐมิสซูรี เขาดูแลทุ่งหญ้าแพรรีขนาด 100 เอเคอร์ที่แนนซี ภรรยาของเขาได้รับมรดก เขาสมรสกับแนนซีเป็นเวลา 66 ปีและมีบุตรธิดาด้วยกัน 4 คนได้แก่เอลิซาเบธ พีเทอร์ แซราห์ และเลสลีย์ และมีหลาน 4 คน วิลเลียม สแตนดิช โนลส์เสียชีวิตเมื่อวันที่ 13 มิถุนายน ค.ศ. 2012 สิริอายุได้ 95 ปี โดยก่อนเสียชีวิตวิลเลียมและแนนซีเปิดเผยว่าทุ่งหญ้าแพรรีนี้จะบริจาคให้แก่สาธารณะเพื่อใช้เป็นสวนสาธารณะประจำเมือง
เอเชียอาร์ติสต์อะวอดส์

เอเชียอาร์ติสต์อะวอดส์  เป็นพิธีมอบรางวัลที่จัดโดย "Money Today" หนังสือพิมพ์ธุรกิจในเกาหลีใต้ และแบรนด์สื่อระดับโลกอย่าง StarNews และ MTN เพื่อเป็นเกียรติแก่ความสำเร็จที่โดดเด่นและผลงานระดับนานาชาติของศิลปินเอเชียในด้านโทรทัศน์ ภาพยนตร์ และดนตรี พิธีจัดขึ้นครั้งแรกเมื่อวันที่ 16 พฤศจิกายน 2016 ที่ Hall of Peace ของ Kyung Hee University ในโซล และถ่ายทอดสดผ่านดาวเทียมทั่วเอเชีย
รางวัลที่ยกเลิก.
 AAA X Dongnam Media & FPT Polytechnic Popularity 
Best Vietnamese Artist
Best Popular Award
 Best Social Award 
 AAA Best K-Culture 
Asia Star Award
Best Celebrity Award
Best Entertainer Award
Best Welcome Award
Brilliant Award
Best Star Award
Rising Award
Eco Creator Award
Legend Award
Favorite Award
Samsung Pay Award
Rising Star Award
Asia Icon
Baidu Star Award
Korean Tourism Appreciation Award
Asia Hot Artist
Best Music Award
 AAA Groove 
 Best Performance Director
Artist of the Year
วัดพระประสพ

วัดพระประสพ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลทุ่ง อำเภอไชยา จังหวัดสุราษฎร์ธานี
วัดพระประสพเป็นวัดโบราณ ไม่ทราบประวัติการสร้าง สำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 1210 ได้รับพระราชทานวิสุงคามสีมาเมื่อ พ.ศ. 1215 ต่อมามีผู้สร้างและบูรณะใหม่ คือ ราชเศรษฐี ได้อุทิศถวายให้สร้างวัด ขยายอาณาเขต และสร้างเสนาสนะต่าง ๆ กุฎิของวัดมีลักษณะเป็นแบบเรือนไทยภาคกลาง ในสมัยโบราณได้สร่้างเป็นหลังเล็ก ๆ ไว้บริเวณหลังโบสถ์ใกล้โรงฉัน มีอาคารกลางน้ำและกุฎิรับรอง ต่อมาเพื่อพระภิกษุมีจำนวนมากขึ้นได้สร้างเพิ่มทางทิศตะวันออกของกุฎิเจ้าอาวาสดูแล้วไม่สวยงาม ในสมัยปัจจุบัน พระครูอภิวัฒน์ชัยคุณเจ้าอาวาส ได้เคลื่อนย้ายไปทางทิศใต้เพื่อให้เป็นระเบียบ ส่วนหลังเก่ามีการรื้อถอนออกและสร้างใหม่ขึ้นมาแทนทางทิศเหนือของอุโบสถ
โบราณสถานและโบราณวัตถุที่สำคัญ ได้แก่ เจดีย์เก่าตั้งเรียงรายอยู่หน้าอุโบสถ มีรูปทรงคล้ายคลึงกัน เป็นที่บรรจุอัฐิของพระภิกษุที่น่านับถือ กุฏิเก่าฝีมือช่างชาวบ้าน มีลายฉลุประดับสวยงาม ใบเสมาเก่า สลักจากศิลาทรายแดง วัดยังมีพระพุทธรูปหลายองค์ พระประธานทำด้วยศิลาที่เชื่อกันว่านำมาจากเขาเพลา ยังมีพระพุทธหิรัญซึ่งทำจากโลหะเงินทั้งองค์ หน้าวัดมีราหูเป็นรูปแกะสลักไม้
เอเลียน (วิดีโอเกม พ.ศ. 2527)

เอเลียน  เป็นวิดีโอเกมแบบผสมวางแผน/ผจญภัย ค.ศ. 1984 ที่พัฒนาโดยคอนเซปต์ซอฟต์แวร์ และเผยแพร่โดยอาร์กัสเพรสซอฟต์แวร์สำหรับคอมโมดอร์ 64 และแซดเอกซ์ สเปกตรัม และต่อมาได้ย้ายไปยังระบบแอมสตรัด ซีพีซี ใน ค.ศ. 1985 ซึ่งอิงจากภาพยนตร์สยองขวัญแนวไซไฟเรื่อง"เอเลี่ยน"
รูปแบบการเล่น.
"เอเลียน"เป็นเกมที่ขับเคลื่อนโดยเมนูสัพพัญญู ผู้เล่นมีหน้าที่ดูแลลูกเรือทั้งหมดของยาน"โนสโตรโม" เกมเริ่มต้นด้วยหนึ่งในลูกเรือที่ถูกเอเลียนสังหาร ซึ่งสะท้อนถึงการตายของเคนเมื่อเขาให้กำเนิดเอเลียนตามที่ปรากฏในภาพยนตร์ โดยผู้เล่นต้องเคลื่อนย้ายตัวละครไปรอบ ๆ บนแผนที่-ตารางแทนยาน ขณะที่พวกเขาค้นหาเอเลียน ส่วนของที่ทิ้งระเกะระกะอยู่รอบ ๆ แผนที่เป็นวัตถุต่าง ๆ ที่มีประโยชน์ เช่น ตาข่าย, เตาเผาขยะ, ปืนพก และถังออกซิเจน ผู้เล่นสามารถสั่งให้ลูกเรือคนหนึ่งหยิบสิ่งของดังกล่าวและใช้งานได้เมื่อจำเป็น
ตามสถานการณ์ปัจจุบัน สถานะทางอารมณ์ของลูกเรือสามารถเปลี่ยนแปลงได้ สถานะทางอารมณ์ของพวกเขาอาจมีตั้งแต่มั่นใจ, มั่นคง, ไม่สบายใจ, หวั่นไหว, ตีโพยตีพาย และอารมณ์เสีย ซึ่งหมายความว่าลูกเรือจะไม่ปฏิบัติตามคำสั่งของผู้เล่นเสมอไป และอาจถูกแช่ด้วยความกลัวหรือไม่เต็มใจที่จะเข้าสู่สถานการณ์อันตราย การสั่งตัวละครให้หยิบอาวุธสามารถส่งผลดีต่อสถานะทางอารมณ์และทำให้พวกเขามีแนวโน้มที่จะปฏิบัติตามคำสั่ง การส่งตัวละครออกไปตามลำพังอาจส่งผลเสียต่อสถานะทางอารมณ์ของพวกเขา ทำให้พวกเขากระทำได้ไม่ดี ยิ่งกว่านั้น เช่นเดียวกับในภาพยนตร์ ลูกเรือคนหนึ่งเป็นแอนดรอยด์อย่างลับ ๆ และเขาจะขึ้นอยู่กับลูกเรือคนอื่น เมื่อลูกเรือลดลงเหลือสามคน จะมีตัวเลือกในการเปิดใช้งานลำดับการทำลายตนเองของยาน และหลบหนีไปในกระสวยอวกาศ"นาร์ซิสซัส"
การตอบรับ.
"เอเลียน"ได้รับการตอบรับที่หลากหลายจากนักวิจารณ์เกม การวิจารณ์โดยรวมของนิตยสาร"แครช"ระบุว่า: "เป็นเกมที่ยอดเยี่ยม — ควรให้คุณไปต่อเป็นเวลาหลายสัปดาห์ และฮิตช์ค็อกคงจะชอบเกมนี้มาก" ส่วนนักวิจารณ์ของนิตยสาร"ยัวร์สเปกตรัม"สามคนให้ความเห็นในเชิงบวกด้วยคะแนน 3 เต็ม 5, 4 เต็ม 5 และ 5 เต็ม 5 ตามลำดับ ในทางกลับกัน ผู้วิจารณ์ของนิตยสาร"คอมพิวเตอร์แอนด์วิดีโอเกมส์"ให้คะแนนเวอร์ชันคอมโมดอร์ 64 โดยเฉลี่ยเพียง 11 เต็ม 40 เท่านั้น โดยมองว่าเกมดังกล่าวเป็นการดัดแปลงภาพยนตร์ได้ไม่ดี รวมถึง "เป็นความผิดหวังที่น่าหดหู่ ด้วยกราฟิกที่น่าสยดสยอง, สีที่ดูแย่ และการกระทำเพียงเล็กน้อย" ส่วนในความคิดเห็นย้อนหลัง สตีเฟน เคลกเนอร์ แห่งธันเดอร์โบลต์ได้เขียนในเชิงบวกเกี่ยวกับเกมนี้ รวมถึงเป็นเกม"เอเลียน"ที่ "ต้องเล่น" ของเขา
จีนีมิวสิกอะวอดส์

จีนีมิวสิกอะวอดส์  เป็นพิธีมอบรางวัลดนตรีที่จัดขึ้นทุกปีในเกาหลีใต้โดยจีนีมิวสิก ร่วมกับเครือข่ายพันธมิตรของพวกเขา ผู้ชนะรางวัลจะได้รับการคัดเลือกจากข้อมูลชาร์ตจากแพลตฟอร์มจีนีมิวสิก การประเมินจากกรรมการ และการโหวตออนไลน์ในเกาหลีใต้
หมายเหตุ.
<templatestyles src="Reflist/styles.css" />